hotchpotch/miracl-hf-unified huggingface dataset:
ภาษานอร์สโบราณ
ภาษานอร์สโบราณ (Norrœnt mál) เป็นภาษากลุ่มเจอร์แมนิกเหนือ พูดในสแกนดิเนเวียและอาณานิคมโพ้นทะเลของชาวสแกนดิเนเวียในยุคไวกิงจนถึงประมาณค.ศ. 1300 ภาษานอร์สโบราณพัฒนามาจากภาษานอร์สดั้งเดิมในคริสต์ศตวรรษที่ 8 และพัฒนาไปเป็นภาษาเจอร์แมนิกเหนือหลายภาษาหลังยุคไวกิง ภาษาในปัจจุบันที่มาจากภาษานอร์สโบราณได้แก่ภาษาไอซ์แลนด์ แฟโร นอร์เวย์ เดนมาร์ก และสวีเดน
แคต เดอลูนา
แคต เดอลูนา () เกิดเมื่อวันที่ 14 พฤศจิกายน ค.ศ. 1987 ในย่านบร็องซ์ นิวยอร์ก เป็นนักร้องอเมริกันเชื้อสายโดมินิกัน ร้องเพลงแนวอาร์แอนด์บี แด๊นซ์ฮอลล์ เซ็นสัญญากับค่าย อีพิกเรคคอร์ดส/GMB เปิดตัวด้วยซิงเกิล “ไวน์อัพ” () มีผลงานอัลบั้มแรก "ไนน์ไลฟส์" () ในแนวป็อป และ แดนซ์ฮอลล์
เกวิน เดอกรอว์
เกวิน เดอกรอว์ () เกิดเมื่อวันที่ 4 กุมภาพันธ์ ค.ศ. 1977 เป็นนักร้อง นักแต่งเพลง ชาวอเมริกัน
เกวิน เดอกรอว์ โตในแถบ Catskills,South Fallsburg, นิวยอร์ก มีผลงานอัลบั้มแรกคือ "Chariot" ที่มียอดขายมากกว่า 1 ล้านชุด มีเพลงดังอย่าง "I Don't Want to Be" ขึ้นอันดับ 10 ในชาร์ทซิงเกิล 100 อันดับของนิตยสารบิลบอร์ด และออกผลงานชุดที่ 2 คือ "Gavin DeGraw" ที่ร่วมงานกับโปรดิวเซอร์อย่าง Howard Benson (ที่สร้างความสำเร็จให้กับ My Chemical Romance และ Daughtry) มีซิงเกิลแรกคือ "In Love With A Girl"
มาร์ก รอนสัน
มาร์ก ดาเนียล รอนสัน () เกิดเมื่อวันที่ 4 กันยายน ค.ศ. 1975 เป็นศิลปินที่เป็นทั้งโปรดิวเซอร์และผู้ก่อตั้งค่าย ออลไอดู เรกคอร์ดส (Allido Records) รอนสันเป็นโปรดิวเซอร์นำพาผลงาน ฝากไว้กับศิลปินแถวหน้าคว้ารางวัลแกรมมี่ อย่าง Amy Winehouse, Adele, Bruno Mars
มาร์ก เกิดที่อังกฤษแต่ย้ายไปอยู่นิวยอร์ก ประเทศสหรัฐอเมริกา กับครอบครัวตั้งแต่อายุได้ 8 ขวบ เป็นลูกชายของนางแบบชาวอังกฤษ แอน เด็กซ์เตอร์ (Ann Dexter) และเป็นลูกบุญธรรมของ มิก โจนส์ (Mick Jones) แห่งวงร็อก เดอะ ฟอเรนเนอร์ (The Foreigner) ในช่วงวัยรุ่นเขาเป็นดีเจเปิดแผ่นในคลับนิวยอร์กจนมีชื่อเสียง
ผลงานการแต่งและโปรดิวซ์เพลงของเขาเช่น ทำงานร่วมกับ คริสติน่า อากีเลร่า และ ร็อบบี้ วิลเลียมส์ เป็นต้น สำหรับในอัลบั้มของ คริสติน่า อากีเลร่า ในอัลบั้ม "Back To Basics" เขาเป็น มิกซ์เสียงให้กับเพลง Hurt และ Slow Down Baby รวมทั้งอีกหลายเพลงในอัลบั้ม
เขามีผลงานอัลบั้มชุดแรก "Here Comes the Fuzz" ในปี 2003 และต่อมากับผลงานชุดที่ 2 ชุด "Version" ซึ่งเป็นการนำเพลงดังทั้งป็อปและร็อกมาทำใหม่ โดยแต่ละเพลงที่เลือกมา จะเริ่มต้นจากการเรียบเรียงดนตรีใหม่ เปลี่ยนอารมณ์ของเพลงและแนวดนตรี จากร็อกไปเป็นโซล ฟังก์ โมทาวน์ หรือแม้แต่บิ๊กแบนด์ เขาสร้างซาวน์ใหม่ๆ และบิดดนตรีให้เป็นดนตรีในแบบของเขา ซึ่งมีเพลงดังอย่าง Stop Me (อันดับ 2 ในอังกฤษ) เป็นการนำเอาเพลง You Keep Me Hanging On ของ เดอะ สุพรีมส์ (The Supremes) และ Stop Me If You've Heard This One Before ของ เดอะ สมิธส์ (The Smiths) มามิกซ์ใหม่ โดยมีแดเนียล เมอรี่เวเธอร์ ศิลปินแนวอาร์แอนด์บีในสังกัด ออลไอดู เรกคอร์ดส ของ มาร์ก มาร้องให้ ส่วนเพลงอื่นในอัลบั้มเช่น Toxic ของ บริตนี่ย์ สเปียร์ส , God Put a Smile upon Your Face ของ โคลด์เพลย์ เป็นต้น
2014 รอนสัน ได้ปล่อยซิงเกิ้ล Uptown Funk ร่วมกับ Bruno Mars และซิงเกิ้ลนี้ทยานขึ้นชาร์ตอย่างรวดเร็ว และอยู่อันดับ 1 ในบิลบอร์ดถึง 14 สัปดาห์
อัลบั้ม Uptown Special ในปี 2015 ได้แขกรับเชิญพิเศษ อาทิ นักดนตรีมือทองอย่าง Stevie Wonder โปรดิวเซอร์สุดฮิตของยุค Jeff Bhasker, Andrew Wyatt, Kevin Parker และแร็พเปอร์ยุค 90' อย่าง Mystikal
วิวิด-คิสซิงยู, สปาร์กลิง, จอยฟูลสไมล์-
วิวิด -คิสซิง ยู, สปาร์คลิง, จอยฟูล สไมล์- () เป็นซิงเกิลที่ 26 ของโบอาในรูปแบบแม็กซี่ซิงเกิล วางจำหน่ายในวันที่ 4 มิถุนายน พ.ศ. 2551 โดยซิงเกิลนี้ใช้โปรโมตการทัวร์คอนเสิร์ตของเธอทั่วประเทศญี่ปุ่น โดยดีวีดีซิงเกิลนี้มีมิวสิกวิดีโอ 2 เพลง คือ Kissing you และ Sparkling เปิดตัวสัปดาห์แรกในอันดับ 5 ของออริกอนชาร์ตด้วยยอดขาย 20,221 แผ่น
เพลง Kissing you เป็นเพลงประกอบละครเรื่อง "ชิจินิน โนะ โอนนาเบนโกจิ" ทางช่องทีวีอาซาฮี เพลง Sparkling เป็นเพลงประกอบโฆษณาของ ZESPRI Kiwi และเพลง Joyful Smile เป็นเพลงประกอบรายการ "สปอร์ตอุรุงุสึ" ทางช่องนิปปอนทีวี
เทคโน
เทคโน () เป็นรูปแบบของดนตรีอิเล็กทรอนิกส์แดนซ์ที่เกิดขึ้นในดีทรอยต์ รัฐมิชิแกน ในสหรัฐอเมริกา ในช่วงกลางถึงปลายทศวรรษ 1980 คำว่า "techno" ได้ถูกจัดเป็นแนวดนตรีครั้งแรกในปี 1988 แม้ว่าเทคโนจะมีแนวย่อยที่หลายแนวแต่ดีทรอยต์เทคโนเป็นรากฐานที่มีการเกิดแนวเพลงย่อยจำนวนมาก
แรกเริ่มเทคโนได้รวมดนตรีอิเล็กทรอนิกส์ในสไตล์ของศิลปินเช่น ครัฟท์แวร์ค (Kraftwerk) จอร์โจ มอโรเดร์ (Giorgio Moroder) และ เยลโลแมจิกออร์เคสตรา (Yellow Magic Orchestra) พร้อมกับแนวเพลงแอฟริกันอเมริกัน รวมทั้ง ฟังก์ อิเล็กโทร ชิคาโกเฮาส์ และอิเล็กทริกแจ๊ส นอกจากนี้ยังมีอิทธิพลรูปแบบมากมายและบทเพลงที่ไม่มีฅัวต้น ที่เกี่ยวข้องกับการใช้ชีวิตในอเมริกาในปลายยุคสังคมทุนนิยม โดยเฉพาะอย่างยิ่งหนังสือ "The Third Wave" (เดอะเธิร์ดเวฟ) โดย อัลวิน ทอฟเลอร์ (Alvin Toffler) โปรดิวเซอร์เพลงผู้บุกเบิก วาน แอตกินส์ (Juan Atkins) กล่าวถึงการถ้อยคำ "เทคโนเรเบลส์" (techno rebels) ของทอฟเลอร์ ได้เป็นแรงบันดาลใจให้เขาได้ใช้คำ เทคโน ที่จะอธิบายดนตรีสไตล์เขาที่ได้ช่วยสร้างไว้ ผสมผสานเอกลักษณ์ได้รับอิทธิพลจากแนวเทคโนกับสุนทรียะที่เรียกว่า อัฟโฟรฟิวเจอร์ริสม์ (afrofuturism) โปรดิวเซอร์เช่น เดอร์ริก เมย์ (Derrick May) ได้กล่าวว่า ในการเปลี่ยนแปลงของจิตวิญญาณออกจากร่างกายไปยังเครื่องจักรกลที่มักจะเป็นต้นเหตุของความหลงใหลที่เป็นหลักการแสดงออกจากจิตวิญญาณเทคโนโลยี ในกรณีนี้: "เทคโนแดนซ์มิวสิกสิ้นหวังเช่นไร อโดร์โน เห็นว่าเป็นผลการทำให้เหินห่างของการนำเครื่องจักรมาใช้แทนคนในจิตสำนึกที่ทันสมัย"
เฉพาะรูปแบบแล้ว โดยทั่วไปเทคโน ได้ผลิตแบบบรรเลงดนตรีอย่างซ้ำๆในการใช้งานอย่างต่อเนื่องของชุดดีเจ จังหวะเสียงกลองส่วนใหญ่มักจะอยู่ในเวลาปานกลาง (4/4) ที่เวลาถูกตั้งค่ากับกลองเบสในแต่ละจังหวะโน้ตสี่ส่วน จังหวะเล่นย้อนหลังจะเป็นเสียงกลองเล็กหรือเสียงตบมือในสองและสี่จังหวะของท่อนและเปิดเสียงฉาบเพื่อการทำให้เกิดเสียงในทุกครั้งต่อวินาทีที่ท่อนแปด จังหวะมีค่อนข้างที่จะแตกต่างกันไประหว่างประมาณ 120 จังหวะต่อนาที (จังหวะโน้ตสี่ส่วนเท่ากับ 120 ต่อนาที) และ 150 ครั้งต่อนาทีที่ขึ้นอยู่กับสไตล์ของเทคโน
ใช้ความคิดสร้างสรรค์ของเทคโนโลยีในการผลิตเพลง เช่น ดรัมแมชชีน เครื่องสังเคราะห์เสียงและดิจิทัลออดิโอเวิร์กสเตชัน ถูกมองว่าเป็นสิ่งสำคัญของสุนทรียะของเพลง หลายโปรดิวเซอร์เพลงได้ใช้ เครื่องดนตรีอิเล็กทรอนิกส์แบบย้อนยุคในการสร้างสิ่งที่พวกเขาคิดว่าจะเป็นเทคโนเสียงจริง ดรัมแมชชีนในทศวรรษ 1980 เช่น ทีอาร์-808 ของโรแลนด์ และ ทีอาร์-909 มีราคาแพงมากและการเลียนแบบซอฟต์แวร์ย้อนยุคของเทคโนโลยีดังกล่าวได้อยู่ในความแพร่หลายในหมู่โปรดิวเซอร์
นักข่าวและแฟนเพลงเทคโน มักจะเลือกใช้คำนี้ เพื่ออธิบายถึงดนตรีที่เกี่ยวข้องกันได้ถึงแม้ว่ามีความแตกต่างที่ชัดเจน แต่มักมีแนวดนตรีลักษณะที่แตกต่างกัน เช่น เทคเฮาส์ และ แทรนซ์
มูน (เพลงคุมิ โคดะ)
มูน () เป็นซิงเกิลที่ 40 ของคุมิ โคดะ วางจำหน่ายในวันที่ 11 มิถุนายน พ.ศ. 2551 โดยเป็นโฟร์อิลิเม็นตส์ซิงเกิลประกอบไปด้วย 4 เพลง คือ Moon Crying, That Ain't Cool, Once Again และ Lady Go! โดยเพลง That Ain't Cool ได้ร้องร่วมกับเฟอร์กี้จากวงเดอะ แบล็ค อายด์ พีส์ และซิงเกิลนี้เป็นซิงเกิลหน้าเอจำนวน 4 เพลงเหมือนกับซิงเกิล 4 hot wave และ FREAKY ที่ประสบความสำเร็จมาแล้ว
นฤพนธ์ ไชยยศ
ผู้ช่วยศาสตราจารย์ ดร.นฤพนธ์ ไชยยศ (ชื่อเล่น: เถิน) คณบดีคณะสถาปัตยกรรมศาสตร์ มหาวิทยาลัยรังสิต ที่มีอายุน้อยที่สุด นับแต่ก่อตั้งคณะ นอกจากงานด้านวิชาการแล้ว ยังมีผลงานด้านพิธีกรรายการโทรทัศน์ และงานบันเทิง โดยเป็นที่รู้จักจากบท "คุณเฉื่อย" ในภาพยนตร์ไทยเรื่อง "บุญชู ผู้น่ารัก"
ดร.นฤพนธ์ เกิดเมื่อวันที่ 10 พฤษภาคม พ.ศ. 2508 ที่จังหวัดอุบลราชธานี ซึ่งเป็นบ้านเกิดของคุณพ่อ แต่กลับมีชื่อเล่นว่า เถิน เพราะต่อมาได้ย้ายมาอยู่ที่ อำเภอเถิน จังหวัดลำปาง อันเป็นบ้านเดิมของแม่ ต่อมา ย้ายภูมิลำเนามาอยู่ที่จังหวัดเชียงใหม่
ดร.นฤพนธ์ จบการศึกษาระดับมัธยมศึกษา จากโรงเรียนมงฟอร์ตวิทยาลัย จังหวัดเชียงใหม่ และเข้าศึกษาต่อที่คณะสถาปัตยกรรมศาสตร์ จุฬาลงกรณ์มหาวิทยาลัย หลังจากนั้น ได้รับทุนรัฐบาลออสเตรีย ไปศึกษาต่อในระดับปริญญาโท สาขาสถาปัตยกรรม (Master of Architecture) ที่มหาวิทยาลัยเทคโนโลยีแห่งเวียนนา (Vienna University of Technology) ประเทศออสเตรีย และปริญญาเอก สาขาการผังเมือง จากมหาวิทยาลัยเทคโนโลยีแห่งเวียนนาเช่นกัน
นฤพนธ์ ไชยยศ ทำงานเป็นอาจารย์ประจำคณะสถาปัตยกรรมศาสตร์ มหาวิทยาลัยรังสิต และได้ดำรงตำแหน่งคณบดีที่มีอายุน้อยที่สุดของคณะอีกด้วย
นอกจากการสอนประจำมหาวิทยาลัยแล้วยังมีผลงานการแสดงภาพยนตร์ และละครโทรทัศน์อีกจำนวนหนึ่ง
ดร.นฤพนธ์ มีผลงานโดดเด่นในด้านงานอาคาร ที่เกี่ยวข้องกับการแข่งขันกีฬาครั้งสำคัญหลายครั้ง โดยเริ่มจากการเป็นที่ปรึกษา โครงการก่อสร้างหมู่บ้านนักกีฬา สำหรับการแข่งขันกีฬาเอเชียนเกมส์ ครั้งที่ 13 ที่ประเทศไทย และต่อมา เป็นหัวหน้าทีมสถาปนิกออกแบบหมู่บ้านนักกีฬา สำหรับการแข่งขันกีฬาเอเชียนเกมส์ ครั้งที่ 15 ที่ประเทศกาตาร์
ดร.นฤพนธ์ เป็นนักแสดงละครโทรทัศน์ ในบทรองๆ มาหลายเรื่อง ไม่ว่าจะเป็น "ฝันกลางฤดูฝน กลิ่นร่ำ" และ "สุดแต่ใจจะไขว่คว้า" แต่เป็นที่รู้จักมากที่สุด จากภาพยนตร์ไทยแนวตลก เรื่อง "บุญชู ผู้น่ารัก" โดยรับบท "คุณเฉื่อย" เพื่อนของบุญชู ตัวละครเอก ที่นำแสดงโดย สันติสุข พรหมศิริ โดยคุณเฉื่อยปรากฏตัวในภาค 2 7 8 และ 9
นอกจากนี้ ดร.นฤพนธ์ เป็นพิธีกรรายการโทรทัศน์หลายรายการ เช่น รายการโฮมไกด์ ทาง ทีเอ็นเอ็น 24 ทรูวิชั่นส์ ช่อง 7 รายการตลาดสดสนามเป้า ทาง ททบ.5 ในช่วง "โค้กซ่าส์ ท้าแต่งร้าน" คู่กับ สราวุฒิ พุ่มทอง รายการดีไอวายแอดโฮม ทางโมเดิร์นไนน์ทีวี คู่กับ อริสรา วงศ์ชาลี และรายการเสาร์รังสิตอาทิตย์รังสรรค์ ที่มหาวิทยาลัยรังสิต ร่วมผลิตกับ สถานีโทรทัศน์เอเอสทีวี ช่อง นิวส์วัน เป็นต้น
มิยะโมะโตะ มุซะชิ
มิยะโมะโตะ มุซะชิ () เกิดในช่วงปี พ.ศ. 2127 ที่เมืองฮะริมะ (Harima) เป็นซามูไร ที่มีชื่อเสียงเป็นอย่างมากคนหนึ่ง ว่ากันว่าเขาไม่เคยสู้แพ้ใคร โดยการสู้ที่มีชื่อเสียงที่สุดของเขา คือ การสู้กับ ซะซะกิ โคะจิโร และรวมถึงมีอยู่ครั้งหนึ่งมุซาชิเคยถูกลูกศิษย์ในสำนักของโยชิโอกะตามไล่ฆ่า เพราะมุซาชิได้สังหารเจ้าสำนักของโยชิโอกะตายถึง 3 คนและได้ฆ่าลูกศิษย์ของโยชิโอกะที่ตามฆ่าไปถึง 70 กว่าคนภายในเวลาเพียงแค่ชั่วข้ามคืน
มิยะโมะโตะ มุซะชิ เสียชีวิตในวันที่ 13 มิถุนายน พ.ศ. 2188 ในเมืองฮิโงะ (Higo) ด้วยวัย 61 ปี มิยะโมโตะ มุซะชินั้นได้ชื่อว่าเป็นสุดยอดซามุไร ในยุคนั้นอีกด้วย อีกทั้งยังเป็นต้นแบบในการใช้ดาบ 2 มือ
ฝ่ายบริหารกลางทิเบต
ฝ่ายบริหารกลางทิเบต หรือ ฝ่ายบริหารกลางทิเบตขององค์ทะไลลามะ () เป็นรัฐบาลพลัดถิ่น นำโดย "เทนซิน กยัตโส" ทะไลลามะองค์ที่ 14 จุดยืนขององค์กรนี้คือ ทิเบตเป็นชาติอิสระที่มีเอกราชมายาวนาน มิใช่ส่วนหนึ่งของจีน ปัจจุบันแม้ว่าทิเบตจะยังไม่ได้รับเอกราช แต่ก็ได้สิทธิปกครองตนเองเช่นเดียวกับฮ่องกง
กองบัญชาการใหญ่ของรัฐบาลพลัดถิ่นนี้อยู่ที่ธรรมศาลาในอินเดีย ที่ทะไลลามะจัดตั้งขึ้นเมื่อปี พ.ศ. 2502 หลังจากการจลาจลเพื่อต่อต้านจีนล้มเหลว ดินแดนทิเบตในความหมายของรัฐบาลพลัดถิ่นนี้ ได้แก่เขตปกครองตนเองทิเบต มณฑลชิงไห่ และบางส่วนของมณฑลใกล้เคียงคือ กันซู เสฉวน และยูนนาน ซึ่งถือเป็นดินแดนของทิเบตในประวัติศาสตร์ รัฐบาลพลัดถิ่นนี้ได้รับอนุญาตจากรัฐบาลอินเดียให้เข้ามาดูแลชุมชนชาวทิเบตราว 100,000 คนที่ลี้ภัยอยู่ในอินเดียภาคเหนือ อย่างไรก็ตาม ไม่มีประเทศใดยอมรับว่ารัฐบาลพลัดถิ่นของทิเบตเป็นรัฐบาล 
ในปี พ.ศ. 2544 ชุมชนชาวทิเบตทั่วโลกได้มีการเลือกตั้งตำแหน่งนายกรัฐมนตรี () โดยผู้ที่ได้รับเลือกตั้งคือ "ลอบซัง เทนซิน" พระภิกษุวัย 62 ปี ซึ่งเป็นการเลือกตั้งแบบประชาธิปไตยครั้งแรกในประวัติศาสตร์ทิเบต
ไมเคิล คัตซิดิส
ไมเคิล คัตซิดิส (Michael Katsidis) หรือ ไมเคิล อลัน คัตซิดิส นักมวยสากลชาวออสเตรเลีย เกิดเมื่อ 15 สิงหาคม พ.ศ. 2523 ที่เมือง Toowoomba ประเทศออสเตรเลีย สถิติการชก 24 ครั้ง ชนะ 23 (น็อค 20) แพ้ 1
รักริทึ่ม
รักริทึ่ม เป็นละครมิวสิคัลซิตคอม ออกอากาศทุกวันเสาร์ เวลา 22.00-23.00 น. (แต่เดิมนั้นออกอากาศทุกวันศุกร์ เวลา 22.15-22.45 น.) ออกอากาศครั้งแรกเมื่อวันที่ 4 เมษายน พ.ศ. 2551 จนถึง 27 ธันวาคม พ.ศ. 2551 ซึ่งเป็นเทปสุดท้ายที่ได้ออกอากาศ ในขณะที่เทปตอนจบจริงๆ นั้นไม่มีกำหนดการออกอากาศ แต่ได้ฉายผ่านทางเว็บไซต์ http://www.love-rhythm.com แทน (เนื่องจากเหตุการณ์การยกเลิกสัญญาออกอากาศของทางททบ. 5)รักริทึ่ม มีนักแสดงหลัก 6 คน ดังต่อไปนี้
รักริทึ่ม เป็นละครซิตคอมแนวละครเพลง ในแต่ละตอนจะมีเพลงใหม่ๆ พร้อมมิวสิกวิดีโอปรากฏขึ้นมา ตัวอย่างเช่น
มะซะโอะ โอะบะ
มาซาโอะ โอบะ (, ) นักมวยสากลชาวญี่ปุ่น เกิดเมื่อ 21 ตุลาคม พ.ศ. 2492 ที่โตเกียว เสียชีวิตเมื่อ 24 มกราคม พ.ศ. 2516 รวมอายุได้ 32 ปี สถิติการชก 38 ครั้ง ชนะ 35 เสมอ 1 แพ้ 2
โอบะเริ่มชกมวยสากลอาชีพเมื่อ พ.ศ. 2509 และชกชนะเป็นส่วนใหญ่ ได้ครองแชมป์โลกรุ่นฟลายเวท WBA ด้วยการชนะน็อค เบิกฤกษ์ ชาติวันชัย ยก 13 เมื่อ พ.ศ. 2513 ป้องกันตำแหน่งไว้ได้ 5 ครั้ง โดยการป้องกันตำแหน่งครั้งสุดท้าย โอบะพบกับชาติชาย เชี่ยวน้อย ในยกแรก โอบะถูกหมัดของชาติชายลงไปนับแปด หวุดหวิดจะแพ้น็อค แต่ก็ลุกขึ้นมาชกต่อ จนเป็นฝ่ายชนะน็อคชาติชายในยกที่ 12
หลังจากการชกกับชาติชายเพียงสามสัปดาห์ โอบะประสบอุบัติหตุทางรถยนต์เสียชีวิตเมื่อ พ.ศ. 2516 ในขณะที่ยังเป็นแชมป์โลกอยู่ ทำให้เขากลายเป็นตำนานของวงการมวยญี่ปุ่นมาจนทุกวันนี้
การขนส่งระบบราง
การขนส่งระบบราง (Rail transport) เป็นการขนส่งผู้โดยสารหรือสินค้าด้วยยานพาหนะที่วิ่งไปตามราง การขนส่งระบบรางเป็นส่วนหนึ่งของห่วงโซ่โลจิสติก ซึ่งจะเป็นการเพิ่มความสะดวกให้กับการค้าระหว่างประเทศและการเจริญเติบโตทางเศรษฐกิจในหลายๆประเทศ
โดยทั่วไปรางรถไฟจะประกอบไปด้วยราว 2 ราวคู่ขนานกันไป ปกติแล้วจะทำมาจากเหล็กกล้าแล้วหนุนด้วยไม้หมอน ไม้หมอนจะช่วยรักษาระยะห่างหรือความกว้างระหว่างราวทั้งสองข้าง ซึ่งจะมีความกว้างแตกต่างกันไปในแต่ละประเทศ เพื่อรักษา บางประเทศก็ใช้ไม้หมอนชนิดไม้ บางประเทศก็ใช้ชนิดคอนกรีตแข็ง ทั้งหมดนี้ได้
ซะซะกิ โคะจิโร
ซะซะกิ โคะจิโร () เป็นซามูไรที่มีชื่อเสียงในยุคอาซึจิโมโมยามะ ถึงช่วงต้นของยุคเอโดะ เกิดในปี พ.ศ. 2128 ที่เมืองฟุคุอิ ประเทศญี่ปุ่น
ซะซะกิ โคะจิโร เสียชีวิตในวันที่ 13 เมษายน ปี พ.ศ. 2155 จากการต่อสู้กับ มุซาชิ มิยาโมโตะ ด้วยวัยเพียง 27 ปีซาซากิ โคจิโร่ () (พ.ศ. 2128-พ.ศ. 2155) ตอนเด็กได้รับการเลี้ยงดูโดย จิไซ คาเนะมะกิ (Kanemaki Jisai) ต่อมาได้ถูก อิตโตไซ อิโต้ (Itō Ittōsai) เอาไปดูแลแทน กล่าวกันว่ามีบ้านเกิดอยู่แถวเมืองบุเซ็นหรือเอจิเซ็น ได้เข้ามาเป็นลูกศิษย์ของคาเนมากิ จีไซหรือไม่ก็โทดะ ไซเก็น โดยเรียนรู้ศาสตร์ลับวิชาดาบ โจโจริว ที่ใช้ดาบโมโนโฮชิซาโอ ยาว 3 ฟุต จากไซเก็น
ต่อมาได้ท่องเที่ยวไปยังแคว้นต่างๆคิดค้นเพลงดาบ"นางแอ่นหวนกลับ"ขึ้นมาและก่อตั้งสำนักกันริว(หินผา)ขึ้น แล้วเดินทางปราบสำนักวิชาดาบในแคว้นตะวันตกมากมาย จนกระทั่งได้เป็นหัวหน้าครูฝึกวิชาดาบของตระกูลโฮโซกะวะ ตามคำชักชวนของโฮโซกะวะ ทาดาโอกิและกราเซีย โฮโซกะวะ
ในพ.ศ. 2155ซาซากิ โคจิโร่ ได้ท้าดวลดาบกับยอดนักดาบมิยาโมโตะ มุซาชิ ที่เกาะกันริว และพ่ายแพ้จนจบชีวิตลง
แอนเดรียส เวซาเลียส
แอนเดรียส เวซาเลียส () (บรัสเซลส์, 31 ธันวาคม ค.ศ. 1514 - ซาคินธอส, 15 ตุลาคม ค.ศ. 1564) นักกายวิภาคศาสตร์ แพทย์ และผู้เขียนหนังสือที่มีอิทธิพลอย่างมากต่อการศึกษากายวิภาคศาสตร์มนุษย์ชื่อ “โครงสร้างของร่างกายมนุษย์” (De humani corporis fabrica) เวซาเลียสถือว่าเป็นบิดาผู้ก่อตั้งกายวิภาคศาสตร์มนุษย์สมัยใหม่
เวซาเลียส (Vesalius) เป็นชื่อภาษาละตินของ อันเดรอัส ฟาน เวเซล (Andreas van Wesel) บางครั้งอาจเรียกชื่อของเขาว่า Andreas Vesal
เวซาเลียสเกิดที่เมืองบรัสเซลส์ ซึ่งในขณะนั้นเป็นส่วนหนึ่งของฮับส์บูร์กเนเธอร์แลนด์ (Habsburg Netherlands) ในครอบครัวแพทย์ ปู่ทวดของเขา ยาน ฟาน เวเซล (Jan van Wesel) ซึ่งน่าจะเกิดที่เวเซล จบการศึกษาจากมหาวิทยาลัยปาเวีย (University of Pavia) และได้สอนวิชาแพทยศาสตร์ในปี ค.ศ. 1428 และได้เป็นผู้ก่อตั้งมหาวิทยาลัยลอยเฟน (University of Leuven) ปู่ของเขา เอเฟอราร์ด ฟาน เวเซล (Everard van Wesel) เป็นแพทย์หลวงของจักรพรรดิแมกซิมิเลียนที่ 1 และบิดาของเขา อันดรีส ฟาน เวเซล (Andries van Wesel) เป็นนักปรุงยาหลวงของจักรพรรดิแมกซิมิเลียนและเป็นผู้รับใช้ (Valet de Chambre) ของจักรพรรดิชาร์ลส์ที่ 5 องค์รัชทายาท อันดรีสได้สนับสนุนให้บุตรชายได้ศึกษาวิชาแพทย์เหมือนกับบรรพบุรุษ และได้พาเวซาเลียสไปสมัครเข้าชุมชนชาวคริสต์ชื่อ Brethren of the Common Life ในบรัสเซลส์เพื่อให้เวซาเลียสได้ศึกษาภาษากรีกและภาษาละตินตามค่านิยมของสังคมในยุคนั้น
ฟอราเมน แมกนัม
ฟอราเมน แมกนัม(Foramen Magnum, มาจากภาษาละติน แปลว่า รูขนาดใหญ่) ในทางกายวิภาคศาสตร์ เป็นช่องเปิดขนาดใหญ่รูปวงรีที่อยู่ที่ฐานของกะโหลกศีรษะ บนกระดูกท้ายทอย () ซึ่งเป็นทางผ่านของเมดัลลา ออบลองกาตา () ซึ่งติดต่อกับไขสันหลัง
นอกจากช่องนี้จะเป็นทางผ่านของเมดัลลา ออบลองกาตาแล้ว ยังเป็นทางผ่านของหลอดเลือดแดงเวอร์ทีบรัล () , หลอดเลือดแดงแอนทีเรียร์สไปนัล () , และหลอดเลือดแดงโพสทีเรียร์สไปนัล () , เยื่อคลุม () และเอ็นเอลาร์ ()
ในมนุษย์ ช่องฟอราเมน แมกนัมจะอยู่ต่ำกว่าในเอปชนิดอื่นๆ ดังนั้นกล้ามเนื้อคอของมนุษย์จึงไม่ต้องมีความแข็งแรงมากเพื่อพยุงให้คอตั้งขึ้น การเปรียบเทียบตำแหน่งของช่องฟอราเมน แมกนัมในสิ่งมีชีวิตพวกโฮโมนิดจึงมีความสำคัญในการประเมินว่าลิงแต่ละชนิดจะมีความสะดวกในการเดิน 2 ข้างมากกว่า 4 ขาหรือไม่
ช่องฟอราเมน แมกนัมเป็นเขตแดนระหว่างสมองที่อยู่ด้านบน และไขสันหลังซึ่งอยู่ด้านล่าง
เบรกมา
เบรกมา () เป็นมุมด้านหน้าของกะโหลกศีรษะซึ่งเกิดจากการบรรจบของรอยประสานหว่างขม่อม (sagittal suture) และรอยประสานคร่อมขม่อมหน้า (coronal suture) มักมีลักษณะเป็นมุมฉาก ในกะโหลกศีรษะของทารกอายุราว 1 ขวบครึ่งจุดนี้จะเป็นเยื่อแผ่นซึ่งเรียกว่ากระหม่อมหน้า (anterior fontanelle)
สาวกลายพันธุ์
สาวกลายพันธุ์ หรือ เอลเฟนลีด () เป็นการ์ตูนญี่ปุ่น ผลงานของ ริน โอคาโมโตะ (OKAMOTO Lynn ในภาษาอังกฤษ) ลงตีพิมพ์ในนิตยสารยังก์จัมป์รายสัปดาห์ ของสำนักพิมพ์ชูเอฉะ ตั้งแต่ปี พ.ศ. 2545 ถึง พ.ศ. 2548 ฉบับรวมเล่มมีทั้งหมด 12 เล่ม และได้รับการสร้างเป็นอนิเมะในปี พ.ศ. 2547 ออกอากาศทาง AT-X ความยาว 13 ตอนจบ ,โอวีเอหนึ่งตอน ในปีพ.ศ. 2548 โดยเรื่องราวอยู่ในช่วงระหว่างตอนที่ 10 กับ 11 ต่อมา ADV Films ของอเมริกาเหนือได้ซื้อลิขสิทธิ์เรื่องนี้ไปจำหน่ายในรูปแบบดีวีดี 
ด้านตัวอนิเมะของ เอลเฟนลีด มีเนื้อหาค่อนข้างรุนแรงและสะเทือนใจ สามารถถ่ายทอดสัญชาตญาณดิบและความของมนุษย์ได้เป็นอย่างดี อย่างไรก็ตามยังไม่มีค่ายอนิเมะไหนในไทย ซื้อลิขสิทธิ์การ์ตูนเรื่องนี้
เป็นเรื่องราวระหว่างมนุษย์กับไดโคลเนียส (Diclonius) มนุษย์กลายพันธุ์ที่มีเขาคล้ายหูแมวยืนออกมาจากหัว (ส่วนมากเป็นเพศหญิง) และมีแขนที่เรียกว่า เวกเตอร์ (vectors) ซึ่งไม่มีใครสามารถมองเห็นได้นอกจากไดโคลเนียสด้วยกันเอง แขนนี้สามารถทะลุผ่านได้ทุกสิ่ง ทำอะไรก็ได้แม้กระทั่งฆ่าคน ไม่มีใครรู้ว่าเกิดการกลายพันธุ์ได้อย่างไร องค์กรนึงจึงก่อตั้งสถาบันวิจัยและศึกษาไดครอเนียสที่อยู่บนเกาะที่ห่างไกลจากญี่ปุ่น เพื่อเป็นที่กักขังและทดลองเตรียมรับมือภัยที่จะเกิดขึ้นจากไดโคลเนียส แต่การทดลองนั้นรุนแรงและทารุณมากเกินไป ไดโคลเนียสบางส่วนได้ตายไปจากการทดลอง
เด็กสาวที่กลายพันธุ์ตนแรกก็คือ "ลูซี่" ในวัยเด็กเธอได้ฆ่าเด็กกำพร้า 4 คน เพราะเธอโดนรังแกโดยการฆ่าลูกสุนัขที่เธอเจอจนตาย ด้วยเหตุนี้เธอได้ใช้เวกเตอร์ของเธอสังหารหมู่ เธอได้หนีออกมาจากสถานกำพร้าและได้พบกับ "โคตะ" ซึ่งเป็นเพื่อนคนเดี่ยวเธอไว้ใจ ลูซี่เริ่มชอบโคตะมากขึ้น วันนึงโคตะกลับไปเยียมญาติซึ้งลูซี่แอบตาม เมื่อถึงงานเทศกาลลูซี่เห็นโคตะอยู่กับญาติคนนึง นั้นก็คือยูกะ ลูซี่เกิดความริษยาขึ้นมา และได้ฆ่าน้องสาวและพ่อของโคตะ ทำให้โคตะเกิดอาการช็อกจนสูญเสียความทรงจำไป ลูซี่ได้หายตัวไป จากนั้นห้าปีให้หลังเธอถูกตามล่าโดย คุรามะ และสถาบันวิจัย ลูซี่ได้ยอมมอบตัวและถูกส่งตัวมาที่สถาบันวิจัย สี่ปีต่อมาเธอได้หนีออกมาจากสถาบันวิจัย และได้พบกับโคตะอีกครั้งที่ชายหาด หลังจากก็เกิดเรื่องตามมา
นิก แคนนอน
นิโคลาส สก็อตต์ แคนนอน () เกิดเมื่อวันที่ 8 ตุลาคม ค.ศ. 1980 เป็นนักแสดงชาวอเมริกันและแร็ปเปอร์
นิก แคนนอน เกิดในซานดิเอโก แคลิฟอร์เนีย เป็นบุตรชายของ เจมส์ แคนนอนและ เบธ แฮกเก็ตต์ ในปี 1998 แคนนอนมีผลงานทางโทรทัศน์ครั้งแรกทางช่องนิคเคโลเดียน หลังจากนั้นก็มีผลงานภาพยนตร์หลายเรื่องอย่าง "Whatever It Takes", "Men In Black II" และได้แสดงนำครั้งแรกจากเรื่อง Drumline หลังจากนั้นแคนนอนก็กลับสู่โทรทัศน์ มีรายการชื่อ เดอะนิกแคนนอนโชว์ และ All That และได้แสดงใน "Love Don't Cost a Thing" และมีรายการทางช่องเอ็มทีวีที่ชื่อ Wild 'N Out และมีรายการประเภทสเก็ตช์คอเมดี้ ชื่อ Short Circuitz
ทางด้านชีวิตส่วนตัว นิก แคนนอน แต่งงานกับนักร้องอเมริกัน มารายห์ แครี แบบส่วนตัวที่บ้านพักของนักร้องสาวในบาฮามาส เมื่อเดือนพฤษภาคม 2008
มหาทวีปแพนเจีย
มหาทวีปแพนเจีย หรือ มหาทวีปพันเจีย ("แพน" หมายถึง "ทั้งหมด"; และ "เจีย" หมายถึง "โลก" ในภาษากรีกโบราณ) เป็นมหาทวีป อยู่ในช่วง มหายุคพาลีโอโซอิก และ มหายุคมีโซโซอิก มหาทวีปแพนเจียก่อตัวขึ้นจากหน่วยทวีปต่างๆ เมื่อประมาณ 335 ล้านปีที่แล้ว ก่อนที่จะเริ่มแยกตัวกันออกเป็นทวีปต่างๆอีกครั้งราว 175 ล้านปีก่อน เป็นทวีปลอเรเชียทางตอนเหนือ-ออสเตรเลียและกอนด์วานาทางตอนใต้-อินเดีย-อเมริกาใต้-แอฟริกา
มหาทวีปแพนเจียตั้งอยู่ในซีกโลกทางใต้ ล้อมรอบโดยมหาสมุทรยักษ์ "แพนธาลัสซา" (; (จากภาษากรีก "ทั้งปวง" และ "ทะเล")) "แพนเจีย" เป็นการเกิดขึ้นของมหาทวีปครั้งล่าสุดนับแต่การอุบัติขึ้นของดาวเคราะห์โลก และเป็นมหาทวีปแรกที่นักธรณีวิทยาหาหลักฐานมายืนยันได้ว่ามีอยู่จริง
ชื่อ "แพนเจีย" (Pangaea) ถูกใช้ครั้งแรกโดยชาวเยอรมัน ผู้ค้นพบทฤษฎีการเคลื่อนไหวของทวีป อัลเฟรด เวเจเนอร์ (Alfred Wegener) ในปีงานตีพิมพ์ทางวิชาการ ปี 1912 เรื่อง "ต้นกำเนิดของทวีป" ซึ่งเวเจเนอร์เสนอสมมุติฐานว่า ก่อนที่ทวีปทั้งหลายจะแตกออกจากกัน และเคลื่อนที่ไปสู่ตำแหน่งในปัจจุบัน ทวีปเหล่านั้นเคยเป็นส่วนหนึ่งของ "มหาทวีป" โบราณมาก่อน โดยเวเจเนอร์เรียกมหาทวีปนั้นว่า ""Urkontinent"" หรือ ทวีปดึกดำบรรพ์
ออร์บิทัล: ไลฟ์แอตกลาสตันบูรี 1994 - 2004
Orbital: Live at Glastonbury 1994-2004 เป็นอัลบั้มแสดงสดของวงออบิทัล ร่วมกว่า 2 ชั่วโมงและบันทึกวิดีโอ ที่เทศกาลดนตรีแกลสตันบูรี
รายชื่อตัวละครในแคนอน
ตัวละครในเกมคอมพิวเตอร์ มังงะ และอนิเมะเรื่อง "คาน่อน"
ยูอิจิเป็นตัวละครหลักของซีรีส์ เป็นนักเรียนมัธยมปลาย อายุ 17 ปี นิสัยเป็นมิตรและกล้าแสดงออก อย่างไรก็ตาม เขายังไม่ค่อยเข้าใจถึงความรู้สึกของเด็กผู้หญิงมากนัก ในซีรีส์ ยูอิจิจะพบกับสถานการณ์ต่าง ๆ เกี่ยวกับความสัมพันธ์ของเขาและตัวละครหญิงอีก 5 คนเมื่อเจ็ดปีก่อนที่เขาเคยมาที่เมืองนี้
อากิโกะเป็นแม่ของมินาเสะและป้าของยูอิจิ
จุนเป็นเพื่อนของยูอิจิที่นั่งข้างหลังเขาในห้องเรียน
คุเซเป็นประธานนักเรียนในโรงเรียนของยูอิจิ
ปิโระเป็นแมวไทยที่นายูกิพบ ต่อมาเป็นสัตว์เลี่ยงของมาโคโตะ
โซโฮ ทะกุอัง
โซโฮ ทะกุอัง () เป็นพระนิกายเซน เกิดในปี พ.ศ. 2116 ที่เมืองทาจิมะ (อยู่ในจังหวัดเฮียวโงะตอนเหนือ ในปัจจุบัน) ในประเทศญี่ปุ่น เสียชีวิตในปี พ.ศ. 2188 ด้วยวัย 72 ปี
ริเวอร์ ฟินิกซ์
ริเวอร์ จูด ฟินิกซ์ () เกิดเมื่อวันที่ 23 สิงหาคม ค.ศ. 1970 เป็นนักแสดงชาวอเมริกันที่เคยได้รับเข้าชิงรางวัลออสการ์และรางวัลลูกโลกทองคำ มีน้องชายชื่อ วาคีน ฟินิกซ์ เป็นนักแสดงเช่นกัน ริเวอร์เสียชีวิตเมื่อวันที่ 31 ตุลาคม ค.ศ. 1993 เหตุเพราะเสพยาเกินขนาด
ริเวอร์ ฟินิกซ์ มีชื่อเกิดว่า ริเวอร์ จูด บอททอม () มีเชื้อสายมาจากรัสเซียและฮังการี ชื่อของเขามาจาก River of Live ในหนังสือเรื่อง "Siddhartha" ที่ว่าด้วยเรื่องของพระพุทธเจ้า ในวัยเด็ก ริเวอร์เติบโตขึ้นมาด้วยความยากจน เขาและน้อง ๆ ต้องออกไปร้องเพลงหาเงินตามถนนเพื่อแลกกับเงิน จนกระทั่งพ่อและแม่สนับสนุนให้เขาเข้าวงการ
เขาเข้าสู่วงการโดยมีผลงานซีรีส์และมินิซีรีส์ทางโทรทัศน์ และมีผลงานภาพยนตร์เรื่อง "Explorer" (1985) แต่ผลงานการแสดงที่ทำให้จดจำคือภาพยนตร์เรื่อง "Stand By Me" (1986) ที่เขารับบทเป็น คริส แชมเบอร์ส เด็กหัวโจกในกลุ่ม และเขายังมีผลงานเรื่อง "Running on Empty" ที่ทำให้เขาเข้าชิงรางวัลลูกโลกทองคำและรางวัลออสการ์ด้วยวัยเพียง 18 ปี และต่อจากนั้นเขารับบทเป็นอินเดียน่า โจนส์ตอนหนุ่มใน "Indiana Jones and the Last Crusade" และต่อมากับภาพยนตร์ของ กัส แวน แซงต์ ที่เล่นร่วมกับเพื่อนซี้ คีอานู รีฟ ในเรื่อง "My Own Private Idaho" (1991) เรื่องนี้เขารับบทเป็น ไมค์ หนุ่มขายตัวที่เป็นโรคผล็อยหลับเวลาเกิดความเครียด ซึ่งจากบทบาทนี้ทำให้เขาได้รับรางวัลดารานำชายยอดเยี่ยมจากเทศกาลภาพยนตร์เวนิส
ริเวอร์ยังมีความสามารถทางด้านดนตรี เขามีวงเป็นของตัวเองและมีน้องสาวเป็นสมาชิกวงนี้ด้วย รวมทั้งยังมีมือเบสจากวงเรดฮอตชิลีเพปเปอส์มาร่วมแสดงบ้างบางครั้ง แต่แล้วในวันที่ 30 ตุลาคม ค.ศ. 1993 เขายกเลิกขึ้นแสดงดนตรีกะทันหัน แล้วไปซื้อยามาเสพจนเกินขนาด ทั้งเฮโรอีนและโคเคนที่ผับ Viper's Room ของจอห์นนี่ เดปป์ (ขณะนั้น) และระหว่างเดินทางออกจากผับได้ล้มลงที่หน้าผับ น้องชายเขา วาคีนและเรน น้องสาว โทรเรียกแจ้งตำรวจ และช่วยปฐมพยาบาลเบื้องต้น ก่อนนำส่งโรงพยาบาล แต่ก็ไม่สามารถช่วยชีวิตริเวอร์ไว้ได้ เขาเสียชีวิตลงด้วยวัย 23 ปี
วัฏจักรไกลออกซีเลต
วัฏจักรไกลออกซีเลต () เป็นเมตาโบลิก พาทเวย์ที่สังเคราห์คาร์โบไฮเดรตจากกรดไขมัน กระบวนการนี้สามารถพบได้ในพืช จุลชีพบางชนิด และ สัตว์มีกระดูกสันหลังบางประเภท
กรดไขมันที่ถูกเก็บสะสมนั้นสามารถถูกเปลี่ยนมาเป็นพลังงานได้โดยกรดไขมันผ่านกระบวนเบต้าออกซิเดชัน ได้อะซิเตรด (acetate) ซึ่งอะซิเตรดจะถูกเปลี่ยนให้เป็นสารอนุพันธ์ของโคเอมไซม์เอ (coenzyme A, CoA) และเข้าสู่วัฏจักรกรดซิตริก ได้แกสคาร์บอนไดออกไซด์ ในการบวนการดังกล่าวนี้สิ่งมีชีวิตสามารถได้รับพลังงานจากไขมันอย่างไรก็ตาม ในบางกรณีที่สิ่งมีชีวิตต้องการน้ำตาลเป็นจำนวนมากในการเจริญเติบโต เช่น การสร้างผนังเซลล์ สิ่งมีชีวิตสามารถสังเคราะห์น้ำตาลกลูโคสจากอะซิเตรดโดยผ่านวัฏจักรไกลออกซีเลต เริ่มจาก อะซิเตรด ถูกเปลี่ยนเป็น ซิเตรด (critrate) ถูกเปลี่ยนเป็น ไอโซซิเตรด (iso-critrate) จากนั้นไอโซซิเตรดถูกแบ่งเป็น ซักซิเนต (succinate) และ ไกลออกซีเลต (glyoxylate) ไกลออกซีเลตรวมกับอะซิติลโคเอ (acetyl-CoA) ได้เป็น มาเลต (malate) ซึ่งสามารถเปลี่ยนไปเป็น ฟอสโฟอีนอลไพรูเวต ตัวฟอสโฟอีนอลไพรูเวตเป็นสารเริ่มต้นของกระบวนการกลูโคนีโอเจนิสิส ดังนั้นโดยสรุปแล้วกระบวนการดังกล่าวเป็นการสังเคราะห์น้ำตาลจากกรดไขมัน
เรดิโอเฮด
เรดิโอเฮด () เป็นวงดนตรีแนวออลเทอร์นาทิฟจากอังกฤษ ก่อตั้งวงที่ออกซฟอร์ดเชอร์ ประกอบด้วยสมาชิก ทอม ยอร์ก (ร้องนำ, กีตาร์ริทึ่ม, เปียโน, อีเลกโทรนิกส์), จอนนี กรีนวูด (กีตาร์ลีด, เครื่องดนตรีอื่น) เอ็ด โอ'บรีน (กีตาร์ ร้องประสาน) ,โคลิน กรีนวูด (กีตาร์เบส เครื่องสังเคราะห์เสียง) และ ฟิล เซลเวย์ (กลอง เพอร์คัชชัน) เรดิโอเฮดออกอัลบั้มมาแล้ว 7 ชุด และมียอดขาย 23 ล้านชุด
เรดิโอเฮดออกซิงเกิ้ลแรก "Creep" ในปี 1992 และอัลบั้มแรก "Pablo Honey" ในปี 1993 ถึงแม้จะไม่ประสบความสำเร็จตั้งแต่ช่วงแรก แต่ "Creep" ก็สามารถสร้างความนิยมในเวลาต่อมาในการขายใหม่ในปีถัดมา ความนิยมของเรดิโอเฮดในสหราชอาณาจักรเพิ่มขึ้นหลังจากออกผลงานชุดที่ 2 "The Bends" (1995) วงได้รับเสียงวิจารณ์ในทางที่ดีและจากแฟนเพลง และผลงานชุด "OK Computer" (1997) เรดิโอเฮดก็ยิ่งมีชื่อเสียงไปทั่วโลก
การออกอัลบั้ม "Kid A" (2000) และ "Amnesiac" (2001) เป็นจุดสูงสุดของวง ถึงแม้คำวิจารณ์จะถูกแบ่งออกไปเรื่องเกี่ยวกับแนวเพลงที่เปลี่ยนไป เป็นดนตรีในแนวทดลอง หลังจากนั้นเรดิโอเฮดออกจากสังกัดเพลงอีเอ็มไอ และออกผลงานอัลบั้มชุดที่ 7 "In Rainbows" (2007) ผ่านทางเว็บไซต์ให้ดาวน์โหลด
คริสโตเฟอร์ ไรท์
คริสโตเฟอร์ ไรท์ () เกิดเมื่อวันที่ 25 มีนาคม พ.ศ. 2521 มีอาชีพสอนภาษาอังกฤษ เจ้าของโรงเรียนสอนภาษาอังกฤษ Chris English School นักแสดง ผู้ดำเนินรายการ อิงลิช เดลิเวอรี่ (English Delivery) ผู้ดำเนินรายการวิทยุทาง Sweet FM 89.5 MHz และมีงานเขียนพ็อกเกตบุ๊กปัจจุบันมี 7 เล่ม
คริสโตเฟอร์ ไรท์ เป็นลูกครึ่งไทย-อังกฤษ มีคุณพ่อเป็นครูสอนภาษาอังกฤษ ขณะที่คุณแม่สอนภาษาไทย เกิดและเติบโตอยู่ที่ประเทศไทยมาตั้งแต่วัยเด็ก จบการศึกษาชั้นประถมจากโรงเรียนนานาชาติบางกอกพัฒนา ตามด้วยชั้นมัธยมที่โรงเรียนนานาชาติร่วมฤดี หลังเรียนจบทำงานออฟฟิสเป็นล่าม คนแปลเอกสาร แล้วก็พักการเรียนไป 1 ปี เพื่อไปอังกฤษ ตอนแรกตั้งใจจะศึกษาระดับปริญญาตรีที่อังกฤษ แต่ไม่ค่อยชอบ จึงตัดสินใจกลับมาเรียนต่อที่มหาวิทยาลัยมหิดล หลักสูตรนานาชาติ และในช่วงที่เรียนอยู่ที่มหิดลก็ได้สอนตามโรงเรียนสอนภาษา พอจบมหาวิทยาลัย ก็ตัดสินใจได้ว่า เป็นอาจารย์ได้ 3 ปี เพื่อหาประสบการณ์ ไปเขียนหนังสือ ไปอบรม และได้มาเปิดสถาบันสอนภาษาที่ชื่อว่า Chris English School ที่โซนจีเนียสแพลนเน็ต เซ็นทรัลเวิลด์
จากนั้นจึงเริ่มเขียนหนังสือเกี่ยวกับภาษาอังกฤษ ไปเสนอหลายสำนักพิมพ์ แต่ถูกปฏิเสธหมด เพราะผลงานไม่เข้ากระแส แต่ก็เป็นช่วงที่ทำงานที่ NJ ของเนชั่น ซึ่งกำลังต้องการ พ็อกเกตบุ๊กแนว Edutainment จึงได้ตีพิมพ์ แต่แรกๆ ขายแทบไม่ได้ จนถึงจุดเปลี่ยน ได้รับการติดต่อจากโปรดิวเซอร์รายการเจาะใจ ผลิตโดย เจ เอส แอล โกลบอล มีเดียให้ไปเป็นแขกรับเชิญ และกระแสตอบรับดีมากหลังออกอากาศ จนกระทั่งหลังจากนั้น 2 เดือน เจาะใจต้องนำเทปนี้มาออกอากาศอีกครั้ง และต่อมาเจ เอส แอล โกลบอล มีเดียติดต่อมาให้ทำรายการโทรทัศน์สอนภาษาอังกฤษ ซึ่งได้รับความนิยมเป็นอย่างสูง ผลงานเขียนขาดตลาด ขึ้นแท่น Best Seller ด้วยยอดพิมพ์ร่วม 10 ครั้ง
ปัจจุบันเขามีรายการโทรทัศน์ อิงลิช เดลิเวอรี่ (English Delivery) ผลิตโดย เจ เอส แอล โกลบอล มีเดีย ออกอากาศทุกวันพุธ เวลา 20.50 น. ทาง ช่อง 5 รายการวิทยุทาง Sweet FM 89.5 MHz งานเขียนพ็อกเกตบุ๊กกับสำนักพิมพ์เนชั่นบุ๊คส์ ซึ่งปัจจุบันมี 10 เล่ม รวมถึงโรงเรียนสอนภาษาอังกฤษ Chris English School ที่ ชั้น 9 เซ็นทรัล ลาดพร้าว
อดีต
ปัจจุบัน
โรงเรียนนครนายกวิทยาคม
โรงเรียนนครนายกวิทยาคม ตั้งอยู่ที่ อำเภอเมืองนครนายก จังหวัดนครนายก เป็นโรงเรียนชั้นมัธยมศึกษา สังกัดเขตพื้นที่การศึกษานครนายก สำนักคณะกรรมการศึกษาขั้นพื้นฐาน กระทรวงศึกษาธิการ เป็นโรงเรียนที่มีกำเนิดจากการรวมโรงเรียนสองโรงเรียนเข้าด้วยกัน เมื่อ 5 สิงหาคม พุทธศักราช 2514 คือ โรงเรียนนาครส่ำสงเคราะห์(โรงเรียนชาย) และโรงเรียนศรีนครนายก(โรงเรียนหญิง) และเปลี่ยนชื่อเป็น โรงเรียนนครนายกวิทยาคม
โรงเรียนนครนายกวิทยาคม ตั้งอยู่ที่ อำเภอเมืองนครนายก จังหวัดนครนายก เป็นโรงเรียนชั้นมัธยมศึกษา สังกัดเขตพื้นที่การศึกษามัธยมศึกษา เขต ๗ (นครนายก ปราจีนบุรี สระแก้ว) สำนักคณะกรรมการการศึกษาขั้นพื้นฐาน กระทรวงศึกษาธิการ
เป็นโรงเรียนที่มีกำเนิดจากการรวมโรงเรียนสองโรงเรียนเข้าด้วยกัน เมื่อ ๕ สิงหาคม พุทธศักราช ๒๕๑๔ คือ โรงเรียนนาครส่ำสงเคราะห์ (โรงเรียนชาย) และโรงเรียนศรีนครนายก (โรงเรียนหญิง) และเปลี่ยนชื่อเป็น โรงเรียนนครนายกวิทยาคม
ปีพุทธศักราช ๒๔๕๗ พระเจ้าบรมวงศ์เธอ กรมขุนมธุรพงศ์ศิริพัฒน์ สมุหเทศาภิบาลมณฑลนี ทรงเห็นว่า มีนักเรียนเพิ่มขึ้นเรื่อย ๆ มีอาคารไม่พอรับกับจำนวนนักเรียน แบบอาคารไม่ถูกต้อง ตามแบบของกระทรวงธรรมการในสมัยนั้น จึงได้บอกบุญเรี่ยไรเงินจากพ่อค้า ประชาชน และข้าราชการ เพื่อสร้างโรงเรียนประจำจังหวัดเป็นหลังแรก
ปีพุทธศักราช ๒๔๕๙ หม่อมเจ้าธำรงศิริ สมุหเทศาภิบาลประจำมณฑล ได้สั่งให้พระยาบรรหารวรอรรถ ทำสัญญาก่อสร้างโรงเรียนขึ้น ณ บริเวณฝั่งขวาของแม่น้ำนครนายก ใกล้ที่ทำการศาลากลางจังหวัด ใช้ค่าก่อสร้างประมาณ ๑๓,๐๐๐ บาท เปิดสอนนักเรียนตั้งแต่ปีพุทธศักราช ๒๔๖๐ สมเด็จพระเจ้าบรมวงศ์เธอพระยาภานุพันธุ์วงศ์วรเดช ผู้รักษาราชการแผ่นดินสมัยนั้น ได้พระราชทานนามโรงเรียนใหม่ว่า "นาครส่ำสงเคราะห์"
สำหรับโรงเรียนศรีนครนายก นับเป็นโรงเรียนสตรีแห่งแรกของจังหวัดนครนายก เดิมเป็นโรงเรียนฝึกหัดครูมีการสอนทอผ้า ต่อมาเปลี่ยนเป็นสอนวิชาสามัญ คือ สอนชั้นประถมศึกษาปีที่ ๑ ถึงชั้นประถมศึกษาปีที่ ๔ หากผู้ใดต้องการเรียนต่อสูงขึ้น ก็เข้าต่อที่โรงเรียนนาครสำสงเคราะห์ ส่วนสถานที่โรงเรียนศรีนครเดิมนั้นเป็นกรมทหาร ต่อมากรมทหารย้ายไปอยู่จังหวัดปราจีนบุรี จึงยกสถานที่ซึ่งมีเนื้อที่ ๒๕ ไร่ ให้เป็นโรงเรียนสตรีโดยแบ่งเนื้อที่เป็น ๒ ส่วน คือ เป็นของโรงเรียนการช่างนครนายก ๑๒ ไร่ และเป็นโรงเรียนสตรีประจำจังหวัด ๑๓ ไร่
วันที่ ๕ สิงหาคม พุทธศักราช ๒๕๑๔ กรมสามัญศึกษาได้ประกาศรวมโรงเรียนศรีนครนายก และโรงเรียนนาครส่ำสงเคราะห์เข้าด้วยกัน
ใช้ชื่อใหม่ว่า "โรงเรียนนครนายกวิทยาคม"
มีพื้นที่ ๓๙ ไร่ ๑ งาน ๖๓ ตารางวา
เปิดทำการสอนตั้งแต่ชั้นมัธยมศึกษาปีที่ ๑ ถึงชั้นมัธยมศึกษาปีที่ ๖ จนถึงปัจจุบัน
ดาโกตา แฟนนิง
ดาโกตา แฟนนิง (23 กุมภาพันธ์ ค.ศ. 1994) เป็นนักแสดงเด็กชาวอเมริกันที่มีชื่อเสียง เป็นนักแสดงที่อายุน้อยที่สุดที่ได้รับเสนอชื่อเข้าชิงรางวัล Screen Actors Guild Award และยังได้รับรางวัลการแสดงอีกเป็นจำนวนมาก
ดาโกตา แฟนนิง เกิดที่รัฐจอร์เจีย สหรัฐอเมริกา ในครอบครัวนักกีฬา บิดาเป็นนักเบสบอลอาชีพ มารดาเป็นนักเทนนิสอาชีพ ตาเคยเป็นนักอเมริกันฟุตบอล ครอบครัวของเธอมีเชื้อสายเยอรมัน และไอริช เธอมีน้องสาวชื่อ แอล แฟนนิง (ออกเสียงว่า"แอล"ไม่ใช่"แอลลี") ซึ่งเป็นนักแสดงเช่นกัน (เกิด ) เธอเคยเป็นคนรักของ ไมเคิล โอเวน และมีลูกตั้งแต่ อายุ 14 กับ โอเวน นั้นเอง
ดาโกตา แฟนนิง เข้าสู่วงการตั้งแต่อายุ 5 ปี โดยแสดงภาพยนตร์โฆษณาและรับบทเล็กๆ ในภาพยนตร์ซีรีส์ ER, CSI และ แอลลี แม็คบีล ก่อนจะมารับบทเด่นในภาพยนตร์ที่สร้างชื่อเสียงให้กับเธอ ในเรื่อง I am Sam (ชื่อไทย สุภาพบุรุษปัญญานิ่ม) คู่กับ ฌอน เพนน์ ในปี ค.ศ. 2001 เมื่ออายุเพียง 7 ปี และแสดงบทนำในซีรีส์ Taken ของ สตีเวน สปีลเบิร์ก
การศึกษา เธอกำลังศึกษาปริญญาตรีที่มหาวิทยาลัยนิวยอร์ก
ผลงานที่มีชื่อเสียงที่สุดของเธอในปัจจุบัน คือภาพยนตร์ War of the Worlds ฉบับปี ค.ศ. 2005 กำกับโดยสตีเวน สปีลเบิร์ก ซึ่งเคยร่วมงานกับเธอมาแล้ว แสดงคู่กับ ทอม ครูซ และภาพยนตร์ Charlotte's Web (แมงมุมเพื่อนรัก) ร่วมงานกับ จูเลีย โรเบิร์ตส โอปราห์ วินฟรีย์ และโรเบิร์ต เรดฟอร์ด
อันเดอร์วอเตอร์เวิลด์
อันเดอร์วอเตอร์เวิลด์ (Underwater WOrld) เป็นสถานแสดงพันธุ์สัตว์น้ำ ในพัทยา เริ่มเปิดเมื่อวันที่ 4 กรกฎาคม พ.ศ. 2546 ในบริเวณประกอบด้วย หาดทราย แก่งหิน ดงปะการัง และมีอุโมงค์ขนาดใหญ่สัมผัสกับสัตว์ใต้น้ำพันธุ์ต่างๆจากทะเล
ธงชาติปาปัวนิวกินี
ธงชาติปาปัวนิวกินี เป็นธงสี่เหลี่ยมผืนผ้า กว้าง 3 ส่วน ยาว 4 ส่วน ภายในธงแบ่งครึ่งธงตามแนวทแยง จากมุมบนด้านคันธงไปยังมุมล่างด้านปลายธง ครึ่งบนเป็นพื้นสีแดง มีภาพเงาสีทองของนกปักษาสวรรค์ ครึ่งล่างเป็นพื้นสีดำ มีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นรูปกลุ่มดาวกางเขนใต้ ธงนี้เป็นแบบธงที่ชนะเลิศการประกวดแบบธงชาติในปี พ.ศ. 2514 ออกแบบโดยนางสาวซูซาน ฮูฮูม (Susan Huhume) นักเรียนหญิงวัย 15 ปี และได้ประกาศใช้เมื่อวันที่ 1 กรกฎาคม พ.ศ. 2514
สีดำและสีแดงในธงชาตินี้ มีที่มาจากสีที่ใช้ในเผ่าต่างๆ ของปาปัวนิวกินีหลายเผ่า ทั้งสีดำ-ขาว-แดง ก็เป็นสีของธงชาติจักรวรรดิเยอรมนี ซึ่งเคยเป็นเจ้าอาณานิคมของปาปัวนิวกินีจนถึงปี พ.ศ. 2462 ส่วนรูปนก เป็นรูปสัญลักษณ์ที่ปรากฏอยู่ในตราแผ่นดินของปาปัวนิวกินี
ก่อนหน้าที่ปาปัวนิวกินีจะมีธงชาติแบบปัจจุบันนั้น ประเทศนี้มีฐานะเป็นดินแดนในภาวะทรัสตีปาปัวและนิวกินีของออสเตรเลีย ธงชาติสำหรับใช้ในการแข่งขันกีฬาต่าง ของปาปัวนิวกินีนั้นมีลักษณะเป็นธงรูปนก Raggiana Bird of Paradise บนพื้นสีเขียว ต่อมาในปี พ.ศ. 2513 ประเทศออสเตรเลียได้กำหนดให้ใช้ธงอย่างใหม่ ลักษณะเป็นธงสามสี แบ่งแถบตามแนวตั้ง ความกว้างเท่ากัน แต่ละแถบเป็นสีน้ำเงิน สีเหลือง และสีเขียว เรียงจากด้านคันธงไปด้านปลายธง ในแถบสีน้ำเงินมีรูปกลุ่มดาวกางเขนใต้ ส่วนแถบสีเขียวมีรูปนก Raggiana Bird of Paradise
กระดูกหู
กระดูกหู () เป็นกระดูกขนาดเล็ก 3 ชิ้นในร่างกายมนุษย์ ซึ่งอยู่ภายในช่องว่างในหูชั้นกลาง ทำหน้าที่ในการส่งผ่านเสียงจากอากาศไปยังห้องหูชั้นใน (labyrinth) ที่บรรจุไปด้วยของเหลว (อวัยวะรูปหอยโข่ง (cochlea)) หากไม่มีกระดูกหูจะทำให้เกิดภาวะสูญเสียการได้ยินระดับกลางหรือระดับรุนแรง
การศึกษาแสดงให้เห็นว่ากระดูกหูในเอ็มบริโอสัตว์เลี้ยงลูกด้วยน้ำนมนั้นยึดเกาะกับส่วนเดนทารี (dentary) ของขากรรไกรล่าง กระดูกนี้เกิดจากการสร้างเนื้อกระดูกจากต้นแบบซึ่งเป็นกระดูกอ่อนซึ่งยึดเกาะกับขากรรไกรล่าง เรียกกระดูกอ่อนนี้ว่า "Meckel's cartilage" เมื่อเอ็มบริโอเจริญเติบโตขึ้น กระดูกอ่อนนี้จะแข็งขึ้นกลายเป็นกระดูก ในระยะสุดท้ายของพัฒนาการกระดูกนี้จะแยกออกจากขากรรไกรและเคลื่อนเข้าไปอยู่ในบริเวณหูชั้นใน โครงสร้างที่เรียกว่าหูชั้นกลางประกอบด้วยกระดูกทั่ง (incus) , กระดูกโกลน (stapes) , กระดูกค้อน (malleus) และเยื่อแก้วหู (tympanic membrane) ซึ่งมีความสัมพันธ์กับกระดูกควอเดรต (quadrate) , กระดูกพรีอาร์ติคิวลาร์ (prearticular) , กระดูกอาร์ติคิวลาร์ (articular) และกระดูกแองกูลาร์ (angular) ในขากรรไกรล่างของสัตว์เลื้อยคลาน ด้วยเหตุนี้เองนักวิจัยจึงเชื่อในความเหมือนกันเพราะสัตว์เลี้ยงลูกด้วยน้ำนมและสัตว์เลื้อยคลานต่างมีบรรพบุรุษร่วมเดียวกัน
กระดูกหูเป็นกระดูกที่อยู่ในหูชั้นกลาง เรียงตามลำดับจากเยื่อแก้วหูไปยังหูชั้นในคือ กระดูกค้อน (malleus หรือ hammer) ,กระดูกทั่ง (incus หรือ anvil) และกระดูกโกลน (stapes หรือ stirrup) โดยชื่อกระดูกมาจากลักษณะของกระดูกนั่นเอง
เมื่อคลื่นเสียงเดินทางเข้ามาในหูชั้นนอก และทำให้เยื่อแก้วหูสั่นสะเทือน จะทำให้กระดูกค้อนซึ่งเป็นกระดูกที่ถัดเข้ามาและยึดเกาะกับเยื่อแก้วหูเคลื่อนที่ กระดูกค้อนจะส่งผ่านความสั่นสะเทือน ผ่านกระดูกทั่ง ไปยังกระดูกโกลน และสุดท้ายไปยังเยื่อของช่องรูปไข่ซึ่งเป็นทางเปิดเข้าสู่เวสทิบูลของหูชั้นใน
กระดูกหูมีประโยชน์ในแง่การขยายสัญญาณเสียงโดยหลักการได้เปรียบเชิงกลผ่านกลไกของคานและการลดพื้นที่ของการกระจายแรง ซึ่งการสั่นสะเทือนลัพธ์จะน้อยกว่าถ้าคลื่นเสียงถูกส่งจากหูชั้นนอกไปยังช่องรูปไข่โดยตรง อย่างไรก็ตามการเคลื่อนที่ของกระดูกหูนั้นถูกควบคุมได้โดยกล้ามเนื้อเล็กๆ บางมัด เช่น กล้ามเนื้อเทนเซอร์ ทิมพานี (tensor tympani) และกล้ามเนื้อสเตปีเดียส (stapedius) เชื่อว่ากล้ามเนื้อเหล่านี้หดตัวเพื่อลดการสั่นสะเทือนของกระดูกหูเพื่อป้องกันหูชั้นในจากเสียงที่ดังมากเกินไป และเชื่อว่าช่วยในการจำแนกความถี่ของเสียงความถี่สูงให้ดีขึ้นโดยการลดการส่งผ่านเสียงความถี่ต่ำ กล้ามเนื้อเหล่านี้จะพัฒนาดีในสัตว์พวกค้างคาวซึ่งมีประโยชน์ในการยับยั้งการส่งผ่านเสียงร้องของตัวเองในหูระหว่างการส่งเสียงสะท้อนนำทาง (echolocation) (โซนาร์)
ในบางครั้งข้อต่อระหว่างกระดูกหูอาจเกิดไม่ยืดหยุ่น เช่น โรคหินปูนเกาะที่ฐานกระดูกโกลน (otosclerosis) ซึ่งเกิดจากการรวมตัวของกระดูกโกลนกับช่องรูปไข่ ทำให้เกิดภาวะสูญเสียการได้ยินและต้องรับการรักษาด้วยการผ่าตัด
โฮเอนไฮม์ เอลริค
(Hohenheim Elric - แห่งแสงสว่าง) พ่อของ เอ็ดเวิร์ด เอลริค (Edward Elric นักเล่นแร่แปรธาตุเหล็กไหล)และอัลฟอนส์เซ เอลริค (Alphonse Elric) น้องชายของเอ็ดมีร่างกายเป็นชุดเกราะที่มีตราวิญญาณตรึงไว้เท่านั้น ส่วนร่างอยู่ที่ระหว่าง ประตูแห่งแก่นแท้
กระดูกค้อน
กระดูกค้อน () เป็นกระดูกหูขนาดเล็กรูปร่างเหมือนค้อน อยู่ภายในหูชั้นกลางซึ่งติดต่อกับกระดูกทั่งและยึดเกาะกับพื้นผิวด้านในของเยื่อแก้วหู (eardrum) ทำหน้าที่ส่งผ่านความสั่นสะเทือนของเสียงจากเยื่อแก้วหูไปยังกระดูกทั่ง
กระดูกค้อนเป็นลักษณะเฉพาะของสัตว์เลี้ยงลูกด้วยน้ำนม วิวัฒนาการมาจากกระดูกขากรรไกรล่างในสัตว์มีถุงน้ำคร่ำ เรียกว่า กระดูกอาร์ติคิวลาร์ (articular) ซึ่งเป็นส่วนหนึ่งของข้อต่อขากรรไกรของสัตว์เลื้อยคลาน
กระดูกทั่ง
กระดูกทั่ง () เป็นกระดูกหูขนาดเล็กที่อยู่ในหูชั้นกลาง มีรูปร่างเหมือนทั่ง เชื่อมต่อกับกระดูกค้อน (malleus) และกระดูกโกลน (stapes)
กระดูกชิ้นนี้ค้นพบครั้งแรกโดย Alessandro Achillin of Bologna กระดูกทั่งทำหน้าที่ส่งผ่านการสั่นสะเทือนจากกระดูกค้อนไปยังกระดูกโกลน กระดูกนี้พบเฉพาะในสัตว์เลี้ยงลูกด้วยน้ำนม และวิวัฒนาการมาจากกระดูกขากรรไกรบนของสัตว์เลื้อยคลานเรียกว่า กระดูกควอเดรต (quadrate bone)
แฮหัวตุ้น
แฮหัวตุ้น (; ) เป็นนายพลภายใต้ทัพวุยก๊กของโจโฉในยุคสามก๊กในประวัติศาสตร์จีน แฮหัวตุ้นยังเป็นญาติกับโจโฉโดยแต่เดิมโจโฉนามสกุล "แฮหัว" แต่ได้เปลี่ยนตามพ่อบุญธรรมเป็นสามสกุล "โจ" แฮหัวตุ้นเป็นแม่ทัพมือขวาและยังเป็นลูกพี่ลูกน้องที่โจโฉให้ความไว้วางใจมากที่สุดคนหนึ่ง และเขาก็เป็นคนที่อยู่กับโจโฉมาตั้งแรกเริ่มที่โจโฉเริ่มก่อการจวบจนถึงวาระสุดท้ายของชีวิต ซึ่งเขาได้โจโฉขยายอำนาจในการต่อสู้กับ เล่าปี่ ซุนกวน และ ลิโป้
แฮหัวตุ้นสูญเสียดวงตาข้างซ้ายในศึกเสียวพ่าย ในปี ค.ศ. 198 และได้รู้จักในชื่อ "บอดแฮหัว" (หมางเซี่ยเหา) เป็นอีกชื่อหนึ่งของแฮหัวตุ้น แปลว่านายพลตาบอดหรือพระยาตาเดียว เป็นฉายาที่บรรดาทหารในกองทัพของโจโฉได้ตั้งให้แก่แม่ทัพคนหนึ่งซึ่งเจ้าตัวเองที่ได้ฉายานี้มานั้นไม่ค่อยจะชอบใจเท่าใดนัก ภาพลักษณ์ของแฮหัวตุ้นตาเดียวนี้เป็นที่นิยมถูกกล่าวถึงในวรรณกรรมสามก๊กของหลอ กว้านจง ที่พรรณนาว่าเขาได้สูญเสียตาข้างซ้ายหลังจากที่โจเสงได้ยิงธนูเข้าที่ตาเขา และต่อมาแฮหัวตุ้นได้ดึงธนูออกจากตาและกลืนลงไปข่มขวัญศัตรู
แฮหัวตุ้น มีชื่อรองเหวียนยั้ง เป็นชาวอำเภอเจี้ยว เมืองไพก๊ก มณฑลเจียงซู มีชื่อรองว่า เหวียนยั้ง เป็นผู้สืบเชื้อสายมาจากแฮหัวเอง บุคคลสำคัญสมัยต้นราชวงศ์ฮั่น แฮหัวตุ้นเป็นคนดี มีความรู้ความสามารถและซื่อสัตย์ต่อหน้าที่
แฮหัวตุ้นฝึกการใช้ทวนและกระบองมาตั้งแต่ยังเด็ก เมื่ออายุ 14 ปี เข้าเรียนวิชารบกับอาจารย์ผู้หนึ่ง วันหนึ่งมีคนดูหมิ่นอาจารย์แฮหัวตุ้นจึงฆ่าเสียแล้วหนีไปซ่องสุมผู้คนอยู่ในป่าเขา เมื่อโจโฉประกาศเรียกคนอาสาสมัครไปปราบตั๋งโต๊ะ แฮหัวตุ้นพร้อมด้วยแฮหัวเอี๋ยนน้องชาย ได้นำกำลังมาร่วมกับโจโฉ มีฝีมือในการรบจึงได้รับการไว้วางใจจากโจโฉให้ออกศึกหลายครั้ง ครั้งหนึ่ง แฮหัวตุ้นไปรบโกซุ่น แม่ทัพของลิโป้ ที่เมืองเสียวพ่าย โจเสงนายทหารอีกคนของลิโป้ ลอบใช้เกาทัณฑ์ยิงถูกตาซ้ายของแฮหัวตุ้น แฮหัวตุ้นจึงชักลูกเกาทัณฑ์ออก ลูกตานั้นได้ติดปลายเกาทัณฑ์มาด้วย จึงร้องขึ้นว่า "ลูกตานี้เป็นดวงแก้วอันประเสริฐ ไม่ควรจะทิ้งเสีย" แล้วก็กลืนลูกตาลงท้องไปแล้วควบม้าเอาทวนแทงโจเสงตกม้าตาย
ครั้งหนึ่ง แฮหัวตุ้นเกือบโดนโจโฉประหารชีวิต เพราะว่าขัดใจโจโฉเรื่องการลำเลียงของออกจากฮันต๋ง แต่โดนแม่ทัพคนอื่นคัดค้านไว้ จึงรอดจากการประหาร เมื่อโจโฉเสียชีวิต ต่อมาแฮหัวตุ้นก็ได้ป่วยตายตาม เมื่อถึงแก่กรรมแล้วได้รับพระราชทานบรรดาศักดิ์เป็นจงโหว
เปียนเหยียง เจ้าเมืองที่ไปช่วยโตเกี๊ยม
บิ๊กซินีม่า
บิ๊กซีนีม่า () เป็นช่วงรายการที่นำภาพยนตร์ดังมาฉาย ออกอากาศทางสถานีโทรทัศน์สีกองทัพบกช่อง 7 ทุกวันเสาร์ ตั้งแต่เวลา 22:30 น. เป็นต้นไป ส่วนความยาวของรายการขึ้นอยู่กับความยาวของภาพยนตร์ที่นำมาฉาย ภาพยนตร์ที่นำมาฉายอาจเป็นภาพยนตร์ฮอลลีวู้ด ภาพยนตร์ไทย ภาพยนตร์เอเชีย ภาพยนตร์ยุโรป เป็นต้น
กลิ่นสีและกาวแป้ง
กลิ่นสีและกาวแป้ง เป็นภาพยนตร์ไทย จากบทประพันธ์ของ พิษณุ ศุภนิมิตร เกี่ยวกับชีวิตนักศึกษา มหาวิทยาลัยศิลปากร กำกับภาพยนตร์โดย เปี๊ยก โปสเตอร์ ออกฉายเมื่อวันที่ 2 เมษายน ปี พ.ศ. 2531 ปัจจุบันเรื่อง"กลิ่นสีและกาวแป้ง" เป็นหนังอีกหนึ่งเรื่องที่อยู่ในโปรเจกต์ The Legend Collection ที่รีมาสเตอร์ภายใต้การดูแลของบริษัท BKP
กระดูกโกลน
กระดูกโกลน () เป็นกระดูกหูขนาดเล็กรูปร่างเหมือนโกลน อยู่ภายในหูชั้นกลางซึ่งติดต่อกับกระดูกทั่ง (incus) และช่องรูปไข่ (fenestra ovalis) ซึ่งอยู่ชิดกับเวสทิบูลของหูชั้นใน กระดูกชิ้นนี้เป็นกระดูกที่เล็กและเบาที่สุดในร่างกายมนุษย์
กระดูกโกลนทำหน้าที่ส่งผ่านความสั่นสะเทือนของเสียงจากกระดูกทั่งไปยังเยื่อแผ่นในหูชั้นในภายในช่องรูปไข่ กระดูกโกลนมีกล้ามเนื้อที่ช่วยให้เสถียรชื่อว่า กล้ามเนื้อสเตปีเดียส (stapedius) ซึ่งเลี้ยงโดยเส้นประสาทเฟเชียล (facial nerve)
ในสัตว์มีกระดูกสันหลังที่ไม่ใช่สัตว์เลี้ยงลูกด้วยน้ำนม กระดูกที่มีต้นกำเนิดเดียว (homologous) กับกระดูกโกลนมักเรียกว่า "คอลัมเมลลา" (columella) อย่างไรก็ตาม ในสัตว์เลื้อยคลานจะใช้คำเรียกได้ทั้งสองคำ
คะบุกิ
คาบูกิ () เป็นศิลปการแสดงของญี่ปุ่น โดยมีการแต่งหน้าที่เป็นเอกลักษณ์ มีการเคลื่อนไหวที่กระฉับกระเฉง แสดงออกซึ่งท่าทางที่มีความหมาย เช่น ร้องไห้ เสียใจ โดยมีเนื้อเรื่อง 2 ประเภท คือเรื่องเกี่ยวกับสังคมซามูไร และ เรื่องราวชีวิตของชาวเมือง
คาบูกิ เริ่มต้นในตอนต้นของศตวรรษที่ 17 โดยมีการเปิดการแสดงในเกียวโต โดยคณะละครที่ประกอบด้วยผู้ร่ายรำสตรีที่นำโดยผู้ดูแลศาลเจ้าอิซุโมะ แต่หลังจากนั้นปี ค.ศ. 1629 ได้มีประกาศรัฐบาลห้ามสตรีแสดงด้วยมีจุดประสงค์ที่จะรักษาศีลธรรมของประชาชน ดังนั้นคะบุกิจึงแสดงโดยผู้ชายและเมื่อรัฐบาลห้ามมิให้ผู้หญิงแสดง คะบุกิจึงแสดงโดยผู้ชาย เช่น ผู้ร้ายหน้าสีน้ำเงิน พระเอกหน้าสีขาว เวทีละครสร้างอย่างวิจิตรงดงาม เป็นต้น
Planetarian: Chiisana Hoshi no Yume
Planetarian: Chiisana Hoshi no Yume () เป็นเกมคอมพิวเตอร์แนววิชวลโนเวลที่สร้างโดยคีย์ ออกจำหน่ายเมื่อ 29 พฤศจิกายน พ.ศ. 2547
รายชื่อตอนในแคนอน
รายชื่อตอนของอะนิเมะเรื่อง "คาน่อน" ประกอบด้วยอะนิเมะ 2 เรื่อง ที่สร้างใน พ.ศ. 2545 และ พ.ศ. 2549 รวมถึงโอวีเอ "แคนอน คะซะฮะนะ" ("Kanon Kazahana") ที่สร้างใน พ.ศ. 2546
การกลั่นน้ำมัน
การกลั่นน้ำมัน () คือกระบวนการแปรรูปจากน้ำมันดิบ เป็น ผลิตภัณฑ์น้ำมันชนิดต่างๆที่นำไปใช้ประโยชน์ได้เช่น น้ำมันเบนซิน น้ำมันดีเซล น้ำมันหล่อลื่น และน้ำมันเตา โดยกระบวนการมีผลิตภัณฑ์อื่นๆเช่น สารเหลือค้าง (Residues) เช่น ถ่านโค้ก (Coke) แอสฟัลต์ (Asphalt) และ บิทูเม็น (Bitumen) หรือน้ำมันดิน (Tar) และขี้ผึ้ง
กาเบรียล เบอร์นัล
กาเบรียล เบอร์นัล (Gabriel Bernal) นักมวยสากลชาวเม็กซิโก เกิดเมื่อ 24 มีนาคม พ.ศ. 2499 ที่เมือง Guerrero ประเทศเม็กซิโก กาเบรียล เบอร์นัลเป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527 สถิติการชก 60 ครั้ง ชนะ 43 (น็อค 28) เสมอ 3 แพ้ 14
เบอร์นัลขึ้นชิงแชมป์โลกรุ่นฟลายเวท WBC จากโคจิ โคบายาชิ แชมป์โลกชาวญี่ปุ่นที่ประเทศญี่ปุ่นและเป็นฝ่ายชนะน็อคได้ในยกที่ 2 ได้ครองแชมป์โลก อีกสองเดือนต่อมา เขาไปป้องกันแชมป์โลกที่ฝรั่งเศสและชนะน็อคในยกที่ 11 หลังจากนั้น เขาได้เดินทางมาป้องกันแชมป์โลกที่ประเทศไทย และเป็นฝ่ายแพ้คะแนนสด จิตรลดา เสียแชมป์โลกไป เบอร์นัลขึ้นชกแก้มือกับสดอีกครั้งในอีก 8 เดือนต่อมา ผลปรากฏว่าเสมอกัน จึงต้องชกแก้มือกันเป็นครั้งที่สาม ซึ่งเบอร์นัลเป็นฝ่ายแพ้คะแนนไป หลังจากนั้น เบอร์นัลยังคงชกมวยสากลต่อเนื่องมาจนถึง พ.ศ. 2535 แต่ไม่ได้ชิงแชมป์โลกอีก ก่อนจะแขวนนวมไปในที่สุด
เป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527
สหภาพคาลมาร์
สหภาพคาลมาร์ () คือรัฐร่วมประมุขที่รุ่งเรืองระหว่าง ค.ศ. 1397 จนถึง ค.ศ. 1523 เกิดจากการรวมประเทศเดนมาร์ก ประเทศนอร์เวย์ (รวมถึงไอซ์แลนด์ กรีนแลนด์ หมู่เกาะฟาโร เชตแลนด์ และออร์กนีย์) และสวีเดน (รวมบางส่วนของฟินแลนด์) เข้าอยู่ภายใต้พระมหากษัตริย์พระองค์เดียวกัน
อัลเบอร์โต จีมิเนซ
อัลเบอร์โต จีมิเนซ (Alberto Jimenez) นักมวยสากลชาวเม็กซิโก เกิดเมื่อ 8 เมษายน พ.ศ. 2512 ที่เมือง Colonia Valle Gomez สถิติการชก 42 ครั้ง ชนะ 34 (น็อค 29) เสมอ 3 แพ้ 5
การ์โลส กาเบรียล ซาราซาร์
การ์โลส กาเบรียล ซาราซาร์ () นักมวยสากลชาวอาร์เจนตินา เกิดเมื่อ 5 พฤษภาคม พ.ศ. 2507 ที่กรุงบัวโนสไอเรส สถิติการชก 58 ครั้ง ชนะ 47 (น็อก 19) เสมอ 3 แพ้ 8
กระดูกโอบอก
กระดูกโอบอก หรือ กระดูกโอบไหล่ () เป็นกลุ่มของกระดูกที่เชื่อมโครงกระดูกแกน (axial skeleton) และรยางค์บน (upper limb) ทั้ง 2 ข้าง ในมนุษย์จะประกอบด้วยกระดูกไหปลาร้า (clavicle) และกระดูกสะบัก (scapula) ส่วนในสัตว์บางชนิดจะมีกระดูกโอบอก 3 ชนิด คือมีกระดูกโคราคอยด์ (coracoid) เพิ่มขึ้นมา ในสัตว์เลี้ยงลูกด้วยน้ำนมบางชนิด (เช่น สุนัข หรือม้า) จะวิวัฒนาการจนมีกระดูกโอบอกเพียงชิ้นเดียวคือ กระดูกสะบัก
ในมนุษย์ ข้อต่อเพียงข้อต่อเดียวที่เชื่อมระหว่างกระดูกโอบไหล่และโครงกระดูกแกนคือ ข้อต่อสเตอร์โนคลาวิคิวลาร์ (sternoclavicular) ส่วนระหว่างกระดูกสะบักและกระดูกซี่โครงจะไม่มีข้อต่อแต่มีกล้ามเนื้อที่เชื่อมระหว่างกันซึ่งช่วยในการเคลื่อนไหวของกระดูกโอบไหล่ได้มากเมื่อเทียบกับกระดูกโอบเชิงกราน (pelvic girdle)
สำหรับในสัตว์ที่มีเฉพาะกระดูกสะบัก จะไม่มีข้อต่อที่เชื่อมระหว่างรยางค์หน้าและอก จะมีเฉพาะกล้ามเนื้อที่ยึดระหว่างกันเท่านั้น
สภาเด็กและเยาวชนจังหวัดระยอง
สภาเด็กและเยาวชนจังหวัดระยอง () เป็นองค์กรเครือข่ายเชื่อมโยงกลุ่มเด็กและเยาวชนในจังหวัดระยองที่มีการดำเนิน งานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดระยอง ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดระยองเป็นองค์กรนิติบุคคล ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยสภาเด็กและเยาวชนจังหวัดระยองมีสำนักงานตั้งอยู่ที่ศาลากลางจังหวัดระยองและมีนายพิริยะ พรหมจารี ดำรงตำแหน่งประธานสภาเด็กและเยาวชนจังหวัดระยองคนแรก นายภาณุพงศ์ จันทรา ประธานสภาเด็กและเยาวชนคนที่สอง นางสาวกัลยาณี หาความสุข ประธานสภาเด็กและเยาวชนจังหวัดระยองคนที่สาม และ นางสาวภัทรวดี ใจทอง ดำรงตำแหน่งประธานสภาเด็กและเยาวชนจังหวัดระยอง คนปัจจุบัน
สภาเด็กและเยาวชน เป็นองค์กรของเด็กและเยาวชน ในสังกัดกระทรวงการพัฒนาสังคมและความมั่นคงของมนุษย์ โดยจัดตั้งนำร่องใน 4 จังหวัด คือ เชียงราย สุรินทร์ ปราจีนบุรี และสตูล ต่อมารัฐบาลจึงเห็นชอบให้จัดตั้งสภาเด็กและเยาวชนทุกจังหวัด ซึ่งทางพัฒนาสังคมและความมั่นคงของมนุษย์จังหวัดระยอง ได้จัดตั้งเมื่อเดือนมิถุนายน พ.ศ. 2549 ซึ่งได้มีการคัดเลือกเด็กและเยาวชนในจังหวัดระยอง จำนวน 200 กว่าคนมาประชุม พร้อมแสดงศักยภาพ ความคิดเห็นของแต่ละบุคคลในการพัฒนาจังหวัดระยองให้เข้มแข็ง และคัดเลือกตัวแทนเด็กและเยาวชนปฏิบัติหน้าที่ในตำแหน่งประธานสภาเด็กและเยาวชน รองประธานสภาเด็กและเยาวชน พร้อมทั้งจัดตั้งสภาเด็กและเยาวชนจังหวัดระยองให้เกิดขึ้นอย่างสมบูรณ์ เพื่อเป็นองค์กรกลางของเด็กและเยาวชนในระดังจังหวัด ทำหน้าที่เป็นตัวแทนของเด็กและเยาวชนในจังหวัดระยอง และให้ประธานสภาเด็กและเยาวชนคัดเลือกทีมงานเพื่อเป็นคณะกรรมการสภาเด็กและเยาวชนจังหวัดระยองต่อไป
พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และข้อบังคับสภาเด็กและเยาวชนจังหวัดระยอง พ.ศ. 2551 หมวด 2 ข้อ 6 ระบุไว้ว่า สภาเด็กและเยาวชนจังหวัดระยอง มีหน้าที่
สภาเด็กและเยาวชนจังหวัดระยองมีการบริหารงานตามที่กำหนดไว้ใน ข้อบังคับสภาเด็กและเยาวชนจังหวัดระยอง พุทธศักราช 2551 มีประธานสภา 1 คน รองประธานสภา 2 คน ผู้เชี่ยวชาญสภา 2 คน หัวหน้าผู้ตรวจการสภา 1 คน ผู้ตรวจการสภา 2 คน เลขานุการสภา 1 คน ผู้ช่วยเลขานุการสภา 4 คน หัวหน้าสำนักและรองหัวหน้าสำนัก 6 สำนัก อีก 12 คน รวมคณะบริหารมี 21 คน และมีคณะทำงานดำรงตำแหน่งนักบริหารงานต่าง ๆ อีก 15 คน รวมถึงมีเจ้าหน้าที่ประจำกลุ่มงานซึ่งแต่งตั้งตามหัวหน้าสำนักเห็นสมควร โดยมีการบริหารงานตามแผนผังดังนี้
ณัฐฐาวีรนุช ทองมี
ณัฐฐาวีรนุช ทองมี ชื่อเล่น จ๋า (28 ตุลาคม พ.ศ. 2522) หรือเคยใช้ชื่อว่า วรัลชญาน์ จินดารักษ์วงศ์ เป็นนักแสดง วีเจทางแชนแนลวีไทยแลนด์
ณัฐฐาวีรนุช ทองมี หรือดร.ณัฐฐาวีรนุช ทองมี เป็นธิดาคนโตของพลตำรวจตรีวรนิต กับภควจี ทองมี มีน้องสาวหนึ่งคนชื่อ กอปรบุญ (ชื่อเล่น: จูน)
ดร.ณัฐฐาวีรนุช ทองมี สำเร็จการศึกษาระดับมัธยมศึกษาตอนต้นจากโรงเรียนสตรีนนทบุรี ระดับมัธยมปลายจากโรงเรียนเตรียมอุดมศึกษา ระดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย ภาควิชาความสัมพันธ์ระหว่างประเทศ และศึกษาระดับปริญญาโทยุโรปศึกษา (European Studies) จุฬาลงกรณ์มหาวิทยาลัย ปัจจุบันสำเร็จการศึกษาในระดับปริญญาเอก สาขารัฐศาสตร์ความสัมพันธ์ระหว่างประเทศ มหาวิทยาลัยรามคำแหง
เริ่มเข้าสู่วงการบันเทิงโดยการเป็นวีเจทางแชนแนลวีไทยแลนด์ จนทำให้มีงานเข้ามาอย่างต่อเนื่อง ไม่ว่าจะเป็นงานถ่ายแบบ พิธีกร ถ่ายโฆษณา หรือละคร และก้าวเข้ามาเป็นนางเอกเต็มตัวกับกับภาพยนตร์เรื่องแรก "คู่แท้ปาฏิหาริย์" คู่กับเจษฎาภรณ์ ผลดี และยังมีผลงานภาพยนตร์เรื่อง "ชัตเตอร์ กดติดวิญญาณ" และ "แสบสนิท ศิษย์ส่ายหน้า" เป็นต้น
นอกจากนี้ยังออกหนังสือพ้อคเก็ตบุ๊คของตัวเองอีกด้วย และยังเคยนักร้องส่วนหนึ่งของงานในอัลบั้ม "สรวลสนาม" ค่ายเพลง "สนามหลวง" กับเพลงที่ชื่อ "ไม่อยาก"
ปลายปี พ.ศ. 2556 ณัฐฐาวีรนุชได้เปลี่ยนชื่อและนามสกุลเป็น วรัลชญาน์ จินดารักษ์วงศ์ โดยให้เหตุผลว่าแก้เคล็ด ต่อมาในปี พ.ศ. 2558 เธอได้เปลี่ยนกลับมาได้ชื่อณัฐฐาวีรนุชตามเดิม ด้วยมองว่าเป็นชื่อที่พ่อแม่ตั้งให้
อัชชา นามปาน
อัชชา นามปาน () เกิดวันที่ 1 พฤษภาคม พ.ศ. 2527 ที่จังหวัดขอนแก่น เป็นนักแสดงชาวไทยสังกัดช่อง 3 เริ่มเข้าวงการโดยเข้าร่วมประกวดรายการ M Thailand 2005 เพื่อค้นหาสุดยอดนายแบบ ชอบเล่นกีฬากอล์ฟเป็นพิเศษ เล่นครั้งแรกเมื่ออายุประมาณ 14 ปี จากการติดตามคุณพ่อที่เล่นกีฬาชนิดนี้อยู่แล้ว ได้เข้าร่วมการแข่งขัน และได้รางวัลมาหลายรายการ ทั้งในระดับจังหวัดและระดับภูมิภาคมากกว่า 200 ถ้วย นอกจากกีฬากอล์ฟแล้ว ยังชื่นชอบกีฬายิงปืน และการขับขี่มอเตอร์ไซค์ประเภทบิ๊กไบค์ เช่น ฮาเล่ย์ด้วย การศึกษา Golf Management มหาวิทยาลัยสุโขทัยธรรมาธิราช หรือมสธ.
แพรเซี่ยงไฮ้
แพรเซี่ยงไฮ้ () เป็นพืชดอกล้มลุกในวงศ์ผักเบี้ย ลำต้นและใบอวบน้ำ มีดอกหลายสี มีถิ่นกำเนิดในประเทศอาร์เจนตินา, ทางใต้ของประเทศบราซิล, และประเทศอุรุกวัย แพรเซี่ยงไฮ้ยังมีชื่อพื้นเมืองอื่นอีกดังนี้: ดอกผักเบี้ย (กทม.) แดงสวรรค์ (กทม.) และ ผักเบี้ยฝรั่ง (กทม.)
ยาคุมกำเนิดชนิดแผ่นแปะผิวหนัง
ยาคุมกำเนิดชนิดแผ่นแปะผิวหนัง () หรือ แผ่นแปะคุมกําเนิด เป็นยาคุมกำเนิดที่มีประสิทธิภาพเทียบเท่ายาเม็ดคุมกำเนิดชนิด Combined pill โดยใช้ยาคุมกำเนิดชนิดแผ่นแปะสัปดาห์ละ 1 แผ่น ในระหว่างที่ใช้แผ่นแปะ สามารถทำกิจกรรมต่าง ๆ ได้ตามปกติ เช่น อาบน้ำ ว่ายน้ำ ออกกำลังกาย โดยไม่มีผลต่อการออกฤทธิ์ของยา จึงเป็นวิธีคุมกำเนิดที่ง่าย สะดวก ลดปัญหาการลืมทานยาเม็ด
ทำให้เมือกที่บริเวณปากมดลูกเหนียวข้นขึ้น ซึ่งทำให้อสุจิผ่านเข้ามาผสมกับไข่ได้ยากขึ้น และมีผลทำให้เยื่อบุมดลูกบางลง ไม่เหมาะต่อการฝังตัวของไข่ นอกจากนี้ยังมีผลยับยั้งการตกไข่
ยาคุมกำเนิดชนิดแผ่นแปะผิวหนัง ใน 1 กล่อง มีแผ่นแปะ 3 แผ่น ซึ่ง 3 แผ่นนี้จะใช้แปะผิวหนังใน 1 รอบเดือน (รอบเดือนปกติของสตรีจะมีระยะเวลาประมาณ 28 วัน หรือ 4 สัปดาห์) โดยใน แผ่นของยาคุมกำเนิดชนิดแผ่นแปะ จะแปะผิวหนังได้นาน 1 สัปดาห์ และต้องใช้ต่อเนื่อง 3 สัปดาห์ของรอบเดือน ส่วนสัปดาห์ที่ 4 เป็นช่วงที่ไม่มีการใช้ยา สรุป คือ ใน1 รอบเดือน ให้แปะแผ่นยาคุมกำเนิด 3 สัปดาห์ และหยุดแปะ 1 สัปดาห์
เริ่มแปะแผ่นยาในวันแรกที่มีประจำเดือน โดยใช้ยาคุมกำเนิดชนิดแผ่นแปะในวันแรกที่รอบเดือนมา ซึ่งเริ่มใช้แผ่นแปะคุมกำเนิดภายใน 24 ชั่วโมงในวันแรกที่รอบเดือนมา และนับวันที่แปะแผ่นคุมกำเนิดในวันนี้เป็นวันที่หนึ่งของการใช้ยาคุมกำเนิด ซึ่งวันเปลี่ยนแผ่นยาจะตรงกับวันที่แปะแผ่นยาคุมกำเนิดวันนี้ในทุกสัปดาห์ และมีผลในการคุมกำเนิดทันที่ ไม่ต้องใช้การคุมกำเนิดวิธีอื่นร่วมด้วย
เริ่มแปะแผ่นยาในวันอาทิตย์ ระหว่างสัปดาห์ที่มีประจำเดือนมา โดยเริ่มใช้ยาคุมกำเนิดชนิดแผ่นแปะในวันอาทิตย์ ส่วนรอบต่อไปก็เปลี่ยนแผ่นแปะทุกวันอาทิตย์ ทั้งนี้ในช่วง 7 วันแรก ควรใช้การคุมกำเนิดอย่างอื่นร่วมด้วย
บริเวณที่เหมาะสมในการแปะแผ่นยาคุมกำเนิด คือ สะโพก หน้าท้อง ต้นแขนด้านนอก หรือ แผ่นหลังช่วงบน แต่ห้ามแปะบริเวณหน้าอก
ORTHO EVRA® ลักษณะแผ่นแปะผิวหนังจะเป็นแผ่นบาง มีขนาด 20 ตารางเซนติเมตร ประกอบด้วยฮอร์โมน 2 ชนิด คือ Ethinyl estradiol และ Norelgestromin โดยฮอร์โมนจะถูกปล่อยออก และดูดซึมเข้าสู่กระแสเลือดอย่างต่อเนื่องโดยไม่ผ่านตับ
รายชื่อละครโทรทัศน์ทางสถานีโทรทัศน์ช่อง 7 เอชดี
ช่อง 7 เอชดี (ชื่อเดิม:สถานีโทรทัศน์สีกองทัพบกช่อง 7) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 7 สีที่อวสานไปเมื่อประมาณ 1 ปีครึ่ง ถึง 3 ปีที่แล้ว จะถูกนำมาออกอากาศอีกครั้งในช่วงเวลาตอนบ่ายในวันจันทร์ถึงศุกร์ด้วย
ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์สีกองทัพบกช่อง 7 ตั้งแต่ พ.ศ. 2510 ถึงปัจจุบัน
และ วันศุกร์ เปลี่ยนเวลาออกอากาศเป็นเวลา 18:00 - 19:10 น.
และ วันศุกร์ เปลี่ยนเวลาออกอากาศเป็นเวลา 18:00 - 19:10 น.
ละครออกอากาศซ้ำ (rerun) คือละครที่เคยออกอากาศตอนกลางคืนหลังข่าวภาคค่ำ (ปัจจุบันจะนำเอาละครที่เคยออกอากาศตอนเย็นมาออกอากาศด้วย) โดยจะออกอากาศในวันธรรมดา กลุ่มเป้าหมายที่รับชมคือ คนที่อยู่บ้านตอนกลางวัน โดยส่วนมากจะเป็นละครที่เก่าประมาณ 1 ปี - 4 ปีขึ้นไป